Lelaki Ini Pilih Kayuh Basikal Pusing Semenanjung Meraikan Kemerdekaan Negara Yang Ke 58

Demi menghayati sendiri erti kemerdekaan tanah air, anak muda ini telah menjelajah ke serata Semenanjung dengan hanya berbasikal seorang diri.

Dalam pada negara sejak kebelakangan ini sering dihidangkan dengan berita-berita negatif tanah air, Azraei Muhamad, anak muda berusia 25 tahun yang berasal dari Kuantan, Pahang ini berasakan masih ada sinar harapan di sebalik semua ini.

Untuk menyahut seruan yang sering mengajak kita untuk menghayati erti sebenar kebebasan, beliau telah memutuskan untuk meneroka dan melihat sendiri keindahan yang ada di dalam negara.

Flag-off perlepasan di Perarakan Hari Kemerdekaan Peringkat Negeri Pahang, Kuantan.

Pantai Cherating, sebagai destinasi pertama kayuhan.

Di bawah tag #Merdekayuh, kayuhan ini telah berlepas dan dilancarkan di Perarakan Hari Kemerdekaan Peringkat Negeri Pahang pada 31 Ogos 2015. Bermula dari Kuantan, Azraei melakukan singgahan pertamanya dengan bermalam di Cherating, Kuantan sebelum meneruskan kayuhan menghala ke Terengganu dan Kelantan.

Selepas 5 hari (satu tempoh yang agak panjang untuk para cyclist memandangkan ini merupakan kayuhan jarak jauh pertamanya), beliau tiba Kota Bharu dan menamatkan Fasa 1 kayuhan, meliputi Kuantan – Kota Bharu, sebelum menghala ke arah Barat Semenanjung merentasi Banjaran Titiwangsa melalui Jalan Jeli-Gerik.

Melalui sempadan Malaysia-Thailand dan singgah di Pasar Besar Rantau Panjang.

Menikmati pemandangan di Batu Melintang, Jeli sebelum pendakian Banjaran Titiwangsa bermula.

2,100 meter dari aras laut, Puncak Titiwangsa menjadi kenangan yang paling manis.

Bermalam di rumah atas air sambil menikmati keindahan Tasik Banding di Hutan Belum.

Dek amatur, beliau mengambil masa selama 3 hari hanya untuk menawan Banjaran ini. Pengalaman yang paling berharga apabila dapat merasai sendiri suasana bermalam di rumah atas air di Tasik Banding, Hutan Belum selain bermalam secara sendirian di tengah-tengah kesunyian malam di Jalan Gerik-Baling kerana tiada kampung berdekatan.

Selain kawasan pelancongan yang dipilih sebagai lokasi persinggahan, tempat-tempat bersejarah juga turut diterokai sebagai sebahagian daripada objektif kayuhan ini.

Antara yang menjadi pembuka mata adalah Tugu Memorial JKR di Jalan Jeli-Gerik yang mengimbau semula sejarah bagaimana pembinaan jalanraya ini dahulunya yang pernah diancam serangan komunis suatu ketika dahulu sehingga banyak nyawa terkorban.

Baca: Setelah Setahun Berbasikal, Anak Muda Ini Berkongsi Definisi Dan Makna Travel

Berlatarbelakangkan Gunung Baling di Kedah.

Jalan Gerik-Baling pula menjadi antara yang tak dapat dilupakan kerana pemandangan berlatar belakangkan gunung dan berkabus pagi sememangnya sungguh mengasyikkan.

Pasca-Banjaran Titiwangsa, kayuhan diteruskan menuju ke daerah Baling sebelum berhenti berehat di Pulau Pinang dan melengkapkan Fasa 2 kayuhan (Kota Bharu – Pulau Pinang). Rehat selama satu hari digunakan sebaiknya untuk makan, makan, dan makan di Pulau Mutiara yang memang terkenal dengan pelbagai makanan menarik seperti char kuey tiau, nasi kandar (of course) dan juga makanan ala barat dari Big Bob Café, Pauh Jaya.

Terima kasih kepada owner Big Bob yang sudi menaja penginapan dan makan sepanjang berada di Pulau Pinang.

Dari Pulau Pinang, kayuhan Fasa 3 diteruskan menghala ke Selatan dengan Perak menjadi destinasi seterusnya. Namun, cabaran baharu muncul pada permulaan fasa ini apabila negara dilanda jerebu dengan teruknya.

Hari pertama Fasa 3 sedikit gagal apabila penulis hanya dapat berkayuh sejauh 70km sebelum terpaksa berhenti di Bagan Serai, 30km kurang daripada yang destinasi sepatutnya, Taiping.

Sempat singgah di Kellie’s Castle walaupun agak terlewat.

Oleh itu, hari seterusnya kayuhan terpaksa dipanjangkan sejauh 140km untuk sampai ke Tapah, yang turut melalui Kellie’s Castle sebagai singgahan kawasan bersejarah. Mujurlah owner One One 08 Boutique Hotel sudi menaja penginapan dan makan malam semasa di Tapah.

Tanjung Malim menjadi destinasi seterusnya yang dituju. Selain kawasan bersejarah dan tempat-tempat makan yang sedap (ya, inilah keistimewaan Malaysia yang kita banggakan), penulis juga mencari university-universiti tempatan sebagai destinasi sepanjang laluan.

Ini kebetulan untuk mempromosi buku baharu beliau, Enam Angka Menjelang Dua Puluh Lima, sebuah buku kewangan bergenre santai. Buku ini menceritakan pengalaman penulis sendiri bagaimana menyimpan dan berbelanja duit dari zaman belajar sehingga memasuki alam pekerjaan sehingga mencecah enam angka. Jadi, destinasi univesiti dikira bersesuaian sebagai target market untuk menggalakkan generasi muda supaya lebih celik kewangan.

Bersama adik-adik di Perkampungan Orang Asli, Gombak.

Disambut oleh pelajar-pelajar dan pensyarah Insurans, UiTM Bandaraya Melaka.

Selepas UNISZA di Gong Badak, Terengganu dan UiTM Permatang Pauh di Pulau Pinang, UPSI di Tanjung Malim pula dipilih sebelum kayuhan diteruskan menuju ke Gombak untuk singgahan di UIA. Fasa 3 berakhir dengan satu hari rehat di Shah Alam sebelum kayuhan Fasa 4 disambung menuju ke Selatan.

Hujan lebat dan masalah basikal dari Shah Alam ke Seremban membantutkan sedikit perjalanan sehingga jadual ke Melaka telah terlewat hamper satu hari. Mujurlah sambutan oleh pelajar bidang pengajian Insurans dari UiTM Kampus Bandaraya Melaka yang meriah sedikit sebanyak menjadi detik manis kemudiannya.

Dan sudah tentulah tak lengkap singgahan di Melaka kalau tak pekena asam pedas. Jelajah mencari makanan sedap diteruskan ke Muar untuk merasa mee bandung pula, dan Batu Pahat untuk beriani dan mee racun-nya.

Dari Batu Pahat, penulis bagaimanapun terpaksa mengubah haluan perjalanan untuk terus berkayuh menghala ke Mersing dan seterusnya ke Kuantan kerana mahu pulang berhari raya Aidiladha bersama keluarga.

Walaupun pada mulanya agak berat hati untuk membuat keputusan ini, hikmah di sebaliknya lebih besar kerana beberapa hari kemudian, keadaan jerebu di seluruh negara menjadi bertambah buruk. Seandainya kayuhan diteruskan, pasti lebih banyak masa akan terbantut.

90km terakhir sebelum sampai ke destinasi penamat.

Tiba di kampung halaman tepat jam 12.30am, 10 Zulhijjah.

Dan cabaran paling besar datangnya pada hari terakhir kayuhan, iaitu sehari sebelum Aidiladha, apabila penulis secara spontan mengambil keputusan untuk menamatkan kayuhan dari Mersing terus ke Kuantan sejauh 200km dalam masa satu hari. Kayuhan selama 15 jam pada hari terakhir itu sememangnya satu pengalaman yang tidak dapat dilupakan.

2 kali airmata mengalir pada hari itu saja. Pertamanya apabila penulis hampir berputus asa di pertengahan jalan dek kerosakan basikal, dan keduanya apabila tiba di rumah pada jam 12.30 pagi dan disambut oleh kedua ibu bapa yang tidak mengetahui kepulangan penulis pada malam itu. Selepas 25 hari dan 1,800km, mungkin detik malam itu memang terasa sungguh syahdu.

Menutup jelajah kayuhan dengan menunaikan solat sunat Aidiladha.

Tetapi tanpa penaja utama, GCabxi Insurance Agency yang sudi menyokong Merdekayuh, di samping penaja-penaja lain seperti High5 Sports Nutrition, Koya Clothing, Pejabat Kementerian Pelancongan Pahang, Takaful Ikhlas, Nur Cocoa, Damai Tioman Resort dan UiTM Insurance Syndicate, Merdekayuh ini tidak akan terjadi.

Sesungguhnya keseluruhan kayuhan telah memberi perspektif baharu kepada penulis dalam melihat sendiri negara tercinta dari sudut sejarah dan warna yang sememangnya menjadi karakter kepada kita.

Menurut penulis, kesan positif yang dirasai selepas pengembaraan ini adalah beliau lebih menghargai kehidupan dan segala suka duka yang berlaku selain melihat betapa indahnya negara kita dan rakyatnya.

Bagi mereka yang ingin melakukan kayuhan seperti beliau,  pesan penulis apa yang paling penting adalah keinginan diri yang mengatasi segalanya. Jika mengharapkan persediaan secara fizikal, mental, atau kelengkapan yang 100% lengkap, kita akan sentiasa rasa tidak bersedia. Hanya keinginan yang kuat akan membuatkan kita rasa jalan sentiasa terbuka.

Untuk travelog yang lebih terperinci, bolehlah cari kata kunci #Merdekayuh di Twitter dan Instagram, atau Google saja Kayuh: Kembara Jelajah Semenanjung.

Baca lagi: Berbasikal Dari London Ke Malaysia, 3 Pemuda Ini Bertemu Anjing Yang Mengajar Erti Sahabat Sejati

LIKE dan FOLLOW Vocket di Facebook serta Instagram


KBS Menyokong Penuh Pakaian Patuh Syariah Di Kalangan Atlet

Kementerian Belia dan Sukan (KBS) menggalakkan mana-mana atlet untuk mengenakan pakaian patuh syariah ketika menyertai pertandingan sama ada di dalam mahupun di luar negara.

Berdasarkan kenyataan YB Syed Saddiq selaku Menteri Belia dan Sukan, pihak kerajaan bakal menyokong penuh pilihan pakaian yang dipilih atlet. Menurut beliau, sumbangan kepada pihak atlet kepada negara antara yang menjadi kayu ukur.

Kenyataan yang dibuat ini sekaligus menjawab persoalan wakil pihak pembangkang yang meminta KBS menyatakan rancangan dan usaha memperkenal pakaian patuh syariah bagi semua aktiviti dan pertandingan sukan yang dianjurkan di peringkat tempatan mahupun antarabangsa.

Melihat kepada keputusan yang disebutkan Kementerian Belia dan Sukan, mungkin kita akan melihat lebih banyak atlet Muslim yang mengenakan pakaian patuh syariah selepas ini.

Dalam perkembangan e-sukan pula, AmTuah selaku pemain yang pernah mewakili Malaysia dalam game FIFA telah menjadi bualan netizen berikutan sikap beliau baru-baru ini. Turut dikongsikan wanita cantik yang turut menjadi perbincangan netizen selepas bergambar sebelah YB Syed Saddiq.

Didakwa Tidak Hormat Pihak Lawan, AmTuah Tampil Buat Penjelasan

Gambar Bersama Syed Saddiq, Siapa Sebenarnya Wanita Cantik Berbaju Kebaya Ini?


KBS ‘Sempat’ Buat Majlis Pelancaran Skuad Sukarelawan Pasca Banjir

Seperti ramai sedia maklum, Lembah Klang telah dilanda dengan bencana banjir di mana terdapat beberapa kawasan yang lumpuh membuatkan orang ramai terputus hubungan serta gagal mendapatkan bantuan barangan keperluan.

Dalam pada itu, di saat bantuan amat diperlukan, Kementerian Belia dan Sukan tampil melancarkan Skuad Sukaralewan Pasca Banjir Kementerian Belia Dan Sukan menerusi sebuah acara rasmi yang disempurnakan oleh YB Dato’ Seri Ahmad Faizal bin Dato’ Azumu.

— wahyu ilahi (@WahyuYordan) December 19, 2021

Menerusi sedutan ucapan YB Dato’ Seri Ahmad Faizal, pelancaran skuad ini bertujuan bagi meringankan beban mangsa banjir yang terlibat. Pihak KBS juga memaklumkan sedia menyediakan fasiliti-fasiliti terdiri daripada kompleks belia dan sukan akan dijadikan pusat pemindahan sementara bagi meringankan kesulitan yang dihadapi Keluarga Malaysia.

Usaha yang dilakukan pihak KBS ini walau bagaimanapun kurang disenangi oleh para netizen yang berpendapat tidak perlu buat pihak KBS mengadakan majlis rasmi sebaliknya boleh menjalankan misi bantuan yang diperlukan secepat mungkin. Berikut merupakan respon netizen terhadap majlis yang diadakan pada tengah hari ini.

nk rasmi apa lg? the amount of resources used to set this thing up could be used to actually help the victims now https://t.co/um9nfR5Koo

— lel moktarson (@khlladli) December 19, 2021

doing majlis at this time is really not necessary https://t.co/wOyjFEJAwR

— dhydhy buying ban (@joelxuxi) December 19, 2021

How much money do they spend on this event??? Their logic is that they need to organise an event in order to help people is it? https://t.co/OBqNvVcrSV

— Sherry (@Sherrystarlet14) December 19, 2021

Orang ramai berpeluang mengikuti ucapan YB Dato’ Seri Ahmad Faizal secara rasmi menerugi laman Instagram @KBS Malaysia. Diharapkan semoga segala bantuan yang diberikan daripada pelbagai pihak termasuk para sukaralewan sekaligus bakal memudahkan mangsa banjir yang terlibat.

Ketahui lebih lanjut mengenai punca bencana yang menimpa Lembah Klang baru-baru ini menurut ulasan pakar meteorologi ini dengan klik pautan di bawah.

Bukan Lagi Banjir Kilat, Ini Ulasan Pakar Meteorologi Mengenai Bencana Yang Menimpa Lembah Klang

Terowong SMART Aktifkan Sistem Banjir Mod 4, Orang Ramai Diminta Waspada Hujan Dijangka Berterusan


KDN Persoal Tindakan UNHCR Beri Kad Pelarian Sewenang-Wenangnya

Kementerian Dalam Negeri (KDN) pada Jumaat mempersoalkan tindakan Suruhanjaya Tinggi Pertubuhan Bangsa-Bangsa Bersatu mengenai Pelarian (UNHCR) memberikan kad pengesahan pelarian kepada beberapa individu warga Indonesia.

Menterinya Datuk Seri Hamzah Zainuddin berkata menerusi operasi penguatkuasaan, pihaknya berjaya mengesan beberapa warga Indonesia yang didapati mempunyai memiliki kad pelarian yang dikeluarkan UNHCR.

“Macam mana UNHCR mengeluarkan kad sewenang-wenangnya, sehinggakan dengan ada kad ini, seolah-olah sah untuk mereka tinggal dalam negara.

“Ini menunjukkan mereka (UNHCR, persatuan) seolah-olah bekerjasama. Mana boleh untuk persatuan yang tidak didaftarkan di Malaysia melakukan sesuatu seperti mengeluarkan kad kepada warga asing lain seperti Indonesia.

“Saya nak maklumkan bahawa kita sudah mempunyai bukti untuk mencari kesalahan yang dilakukan termasuk oleh UNHCR,” katanya kepada pemberita selepas operasi Jabatan Imigresen di Pasar Besar Meru.

Operasi malam tersebut menyaksikan daripada 704 warga asing yang diperiksa, 51 pendatang ditahan atas pelbagai kesalahan berkaitan imigresen.

Isu pelarian menjadikan Malaysia sebagai destinasi mereka tidak mungkin berakhir. Disember lalu, sabuah bot pelarian Rohingya telah diusir dari Indonesia ke perairan Malaysia. Baca lagi pada pautan di bawah.

Tidak Dibenarkan Mendarat, Pihak Berkuasa Indonesia Usir Bot Pelarian Rohingya Ke Perairan Malaysia

Amerika Syarikat Risau Nasib Pelarian Myanmar Yang Dihantar Keluar Dari Malaysia

Ribuan Pelarian Rohingya Merusuh, Tak Mahu Tinggal Di Kem Yang Sesak Seperti Setinggan


5 Sebab Mengapa Terdapat Banyak ‘Vending Machine’ Di Jepun

Jepun, negara vending machine. Tahukah anda ratio di sana bilangan 4 vending machine bersamaan 1 rakyat Jepun?

Vending machine atau juga dikenali mesin gedegang di Malaysia merupakan mesin yang menjual pelbagai jenis benda dengan hanya memasukkan wang kertas atau syiling ke dalamnya dan kebiasaanya adalah jual air tin atau botol. Jepun merupakan negara yang paling banyak vending machine di dunia. Setiap penjuru, setiap lorong dan setiap ceruk mempunyai mesin ini.

Apa yang menarik lagi, vending machine ini turut menjadi salah satu budaya yang unik di Jepun. Tanya sesiapa sahaja yang pernah menjejakkan kaki ke Jepun, tentu mereka akan mengiyakan tentang perkara ini atau juga mereka menjadi ‘gian’ dengan mesin air ini.

Setiap tempat berbeza harga air tin di vending machine tetapi dasarnya adalah 100¥ untuk setiap satu minuman botol kecik. Jika bertuah, anda boleh jumpa yang berharga 50¥ di beberapa tempat pedalaman dan ada satu tempat di perkampungan di kawasan Osaka yang menyediakan air dengan harga 10¥ tetapi air tidak boleh dipilih.

Berbalik tentang negara vending machine. Adakah disebabkan orang Jepun yang sangat menghargai masa dan juga gilakan kerja menyebabkan peningkatan vending machine ini? Orang New York juga turut sesibuk Jepun, orang Kuala Lumpur juga turut mencari rezeki tapi kenapa vending machine kurang di Amerika dan juga di Malaysia?

Ada beberapa andaian yang boleh dipertengahkan daripada kenapa Jepun mempunyai vending machine yang terlampau banyak sehinggakan di puncak gunung Fuji juga turut mempunyai 2 vending machine ini.

Disebabkan oleh kekurangan tenaga kerja, tidak penerimaan warga asing dan kadar kelahiran yang rendah menyebabkan kos buruh di Jepun sangat-sangat tinggi. Jadi dengan adanya vending machine ini boleh mengurangkan kos untuk membayar gaji.

Tanah di tengah bandar Jepun sekarang meningkat menggila bersaing hebat dengan peningkatan ekonomi dan juga kemajuan mereka. Tanpa adanya kedai, pengusaha vending machine boleh mengurangkan kos sewaan tapak. Lagipun keluasan 10”x10” boleh memuatkan 4-5 mesin ini berbanding sebuah kedai runcit.

Walaupun vending machine diletakkan di celah-celah lorong gelap dan juga kampung-kampung sekali pun, masih kurang laporan terhadap kegiatan pecah mesin dan juga vandalism. Dan setiap vending machine di Jepun ini turut mempunyai kamera tersendiri di dalamnya dan juga sambungan terus ke pos polis terdekat jika berlaku perkara yang mencurigakan.

Duit syiling di Jepun sangat bernilai. Jika diambil persamaan epal kepada epal, nilai 100¥ adalah bersamaan dengan RM1 tetapi ianya dalam bentuk syiling dan bukannya not kertas. Jadi dengan lebihan syiling di dalam poket akan membuatkan seseorang untuk membeli walaupun tidak perlu kerana hanya ingin mengurangkan beban dalam poket atau juga serabut melihat lebihan syiling.

Jepun dipandang tinggi oleh seluruh negara luar sebagai pengeluar robotik dan juga pelbagai jenis mesin yang hebat. Jadi untuk mengekalkannya sebagai negara mesin yang hebat dan dipandang seantero dunia, mereka mengekalkan dan menambah vending machine di merata-rata. Malah, ada yang canggih siap boleh masak pizza on the spot.

Itu adalah sedikit sebanyak andaian kasar kenapa negara Jepun dikenali sebagai negara vending machine. Entah ya entah tidak, tepuk dada urut pelan-pelan.

Di Jepun, bukan hanya vending machine air yang ada. Mereka turut meletakkan fresh coffee, sayur, mainan, rokok dan juga perbagai lagi. Jadi wajarlah mereka memegang status sebagai king of vending machine in the world bukan?

P/S: Gambar ini merupakan vending machine senapang yang aku jumpa di celah-celah lorong.


Ke Mana Perginya Wang Zakat Negeri Kedah? Ini 7 Penjelasan Daripada Saya

Pencerahan Persepsi Netizen Terhadap Zakat Kedah

Merujuk kepada persoalan yang dibangkit sejak akhir-akhir ini berkaitan dengan institusi Zakat di Malaysia, timbul pelbagai persepsi sama ada bersifat positif mahu pun negatif terhadap institusi zakat.

Apabila diikuti dengan lebih dekat, ternyata komen-komen bersifat negatif lebih banyak daripada komen bersifat positif.

Tanpa menafikannya, pelbagai persepsi ini timbul disebabkan kurangnya informasi daripada agensi zakat berkaitan dengan kutipan dan agihan zakat kepada masyarakat daripada institusi zakat seluruh negeri di Malaysia melainkan hanya beberapa negeri sahaja yang aktif membuat sebaran.

Hasil daripada komen negatif yang turut tempiasnya terkena kepada Lembaga Zakat Negeri Kedah, menyebabkan diri ini terpanggil untuk memberi respon pencerahan berkaitan dengan persepsi yang timbul.

Pelbagai persepsi timbul kerana pengurusan zakat adalah di bawah negeri-negeri dan setiap negeri mempunyai kaedah pengurusan zakat yang berbeza.

Ada negeri, pengurusan zakat mereka dibawah tata kelola Majlis Agama Islam. Manakala ada negeri urusan kutipan zakat dibuat oleh Pusat Urus Zakat dan di agihkan oleh Baitulmal dan pelbagai lagi sistem kutipan dan agihan yang berbeza.

Perbezaan yang ketara ni menyukarkan masyarakat awam untuk memahami sistem pengurusan zakat negeri-negeri itu.

Kepelbagaian sistem pengurusan zakat dalam 14 negeri yang berbeza ini menyebabkan institusi zakat ditohmah secara pukul rata dengan pelbagai tuduhan negatif daripada netizen.

Di sini, saya sendiri tidak mahu membahaskan hal ehwal pentadbiran zakat di negeri lain memandangkan saya tidak arif dengan mendalam tentang proses pengurusan dalaman mereka.

Pencerahan ini memfokuskan kepada hal ehwal pentadbiran dan operasi Zakat Kedah sahaja.

Dalam konteks negeri Kedah, zakat diuruskan oleh Lembaga Zakat Negeri Kedah iaitu sebuah badan yang bernaung dibawah Sultan Negeri Kedah Darul Aman yang merupakan Ketua Agama bagi rakyat jelata Negeri Kedah Darul Aman.

Baginda selaku ulul amri di dalam hal ehwal pentadbiran agama Islam di Negeri Kedah telah menitahkan dan memisahkan urusan berkaitan dengan pentadbiran zakat daripada campur tangan politik dan pengurusan zakat bernaung terus di bawah Baginda.

Oleh itu, segala hal berkaitan urus tadbir zakat dipantau oleh sebuah Lembaga yang dilantik oleh KDYYM Sultan Kedah yang sebahagian besarnya adalah terdiri dalam kalangan ulama terkemuka di Negeri Kedah Darul Aman bagi memastikan hal ehwal zakat diurus dengan betul selari dengan tuntutan syarak.

Sistem yang dipraktiskan ini adalah sejak ianya mula ditubuhkan sehingga kini dimana hal ehwal zakat di Negeri Kedah adalah dibawah kuasa mutlak KDYYM Sultan Kedah.

Sehinggakan minit mesyuarat Ahli Jawatankuasa / Lembaga Zakat akan disemak oleh Baginda Tuanku Sultan. Sekiranya ada sebarang kemusykilan berkaitan dengan hal yang diputuskan, maka ahli Lembaga perlu memberikan jawapan kepada Baginda.

Selepas berpuas hati barulah Baginda akan menandatangani dan mengesahkan minit mesyuarat tersebut.

Baca: Tidak Perlu Pengesahan Ketua Kampung, Permohonan Bantuan Zakat MAIWP Kini Lebih Mudah

Seringkali menjadi tohmahan, kutipan zakat berbillion-billion tetapi tak sampai kepada asnaf. Kakitangan zakat makan gaji buta dan duit haram.

Secara realitinya, negeri yang mencatatkan kutipan zakat paling tinggi adalah Negeri Selangor dan Wilayah Persekutuan dimana angka kutipan melebihi 500 juta.

Data agihan juga menunjukkan kedua-dua negeri tersebut membuat sejumlah agihan yang banyak. Tahniah juga buat mereka!

Bagi negeri Kedah, kutipan zakat tahunan adalah sekitar 100 juta sahaja. Sehingga tahun 2016 jumlah kutipan adalah sebanyak 134,556,613.46 juta.

Manakala jumlah agihan wang zakat adalah melebihi jumlah kutipan iaitu sebanyak 144,955,284.85 juta. Berlakunya lebihan agihan berbandung kutipan adalah kerana wang zakat yang dikutip pada bulan Disember diagihkan pada tahun berikutnya.

Menjawab viral netizen iaitu, “Mengapa tidak diagih sebanyak 1 Billion?” Ini kerana hasil kutipan wang di Zakat Kedah hanya 100 juta sahaja, jadi jumlah yang boleh diagihkan hanyalah 100 juta sahaja. Tidak lebih dari itu.

Selain daripada tuduhan wang zakat disimpan dan tidak diagihkan, timbul juga persepsi bahawa kakitangan Zakat duduk saja di dalam aircond tanpa turun padang mencari asnaf. Tanggapan tersebut adalah salah.

Hal demikian kerana, setiap orang kakitangan diperingkat cawangan secara puratanya membuat siasatan sebulan sekitar 70 – 100 kes sebulan.

Usaha mencari asnaf dioptimumkan di mana pegawai akan keluar sekitar jam 8.30 pagi dan balik lewat petang mencari asnaf yang kadang-kadang mencecah ratusan kilometer terutamanya di daerah besar.

Hasil permohonan akan diteliti dan dipertimbangkan bantuan dengan melihat peruntukan bajet semasa dan tahap keseriusan masalah tersebut.

Ada sebahagian teman yang mengkritik, pihak Zakat Kedah lambat dalam membuat agihan dan memberikan wang zakat. Hal ini timbul kerana agihan wang zakat adalah semata-mata bergantung kepada kutipan semasa.

Misalnya sehingga hari ini 25 Jun 2016, jumlah agihan wang zakat adalah sekitar RM 90 juta, manakala jumlah kutipan sekitar RM 50 juta.

Selepas sesuatu kes disiasat dan diluluskan, ianya memakan masa bagi tujuan pembayaran ataupun pemberian samaada dalam bentu membaiki rumah atau membina rumah.

Timbul juga tohmahan bahawa kakitangan zakat selalunya bergaji besar dan berkereta mewah.

Tidak malu untuk saya katakan bahawa terdapat juga kakitangan zakat yang boleh dikategorikan sebagai asnaf miskin sekiranya dihitung daripada jumlah pendapatan isi rumah. 80 peratus kakitangan Zakat Kedah adalah penerima BRIM dan merupakan kakitangan di peringkat kumpulan sokongan.

Jika dihitung jumlah belanja mengurus untuk membayar gaji guru di sebuah sekolah gred A di Negeri Kedah dibandingkan dengan gaji seluruh kakitangan Zakat Kedah, ternyata jumlah emolumen guru-guru sekolah lebih besar daripada gaji kakitangan zakat.

Ini kerana, ke semua guru-guru tersebut merupakan kumpulan profesional gred 41 dan ke atas.

Walaupun bergaji kecil dan ditohmah memakan gaji buta oleh sesetengah netizen, hal ini tidak melunturkan semangat kakitangan untuk terus berkhidmat dan membuat yang terbaik bagi membantu golongan yang memerlukan.

Hal demikian kerana sememangnya janji Nabi bahawa golongan amil yang menguruskan zakat akan sentiasa berhadapan dengan cercaan daripada sesetengah golongan masyarakat.

Timbul juga pertanyaan berkaitan dengan kutipan dan agihan di Zakat Kedah. Bahkan pernah seorang selebriti agama mengkritik Zakat Kedah secara terbuka dengan mengatakan Zakat Kedah adalah agensi zakat paling teruk di Malaysia.

Beliau berhujah dengan mengemukakan data ‘out of date’ yang diperolehi daripada bukan kakitangan Zakat Kedah tanpa mengambil maklumat terkini berkaitan operasi di Zakat Kedah.

Ternyata terjahannya meleset kerana dalam tempoh 5 tahun kebelakangan ini, pelbagai perubahan drastik berlaku di Zakat kedah.

Hasil kecekapan dan ketelusan urus tadbir kakitangan dan pihak pengurusan Zakat Kedah, pada tahun 2015 hasil pengauditan Jabatan Audit Negara telah menganugerahkan 5 bintang bagi Audit Tahap Pengurusan Kewangan dan Indeks Akauntabiliti.

Dengan wajaran markah 96.5, Zakat Kedah berada ditempat pertama bagi seluruh agensi di Negeri Kedah dan juga antara institusi zakat lain di seluruh negara.

Bagi keseluruhan dengan pelbagai agensi diperingkat kebangsaan, Zakat Kedah berada dalam kelompok 20 terbaik antara semua agensi negeri dan persekutuan di seluruh Malaysia.

Pengiktirafan ini menunjukkan bahawa pengurusan di Zakat Kedah bukan bertaraf kampung, tetapi diiktiraf diperingkat nasional dan mempunyai ketelusan dalam menguruskan wang awam.

Tidak dinafikan media memainkan peranan yang cukup penting. Sehubungan dengan itu, medium Facebook Zakat Kedah begitu aktif menyebarkan aktiviti hal berkaitan dengan agihan wang zakat.

Maklumat berkaitan juga disebarkan melalui akhbar Sinar Harian edisi utara dan laman web www.zakatkedah.com.

Pihak Zakat Kedah turut mengambil tindakan berat sekiranya terdapat aduan berkaitan dengan asnaf melalui telefon atau mesej di inbox facebook. Tindakan segera akan diambil bagi menyelesaikan aduan yang diberikan.

Selain daripada bantuan para amil, imam kariah dan ahli jawatankuasa masjid untuk melaporkan maklumat berkaitan dengan asnaf.

Pihak Zakat Kedah juga mengalu-alukan kerjasama daripada masyarakat untuk menyalurkan maklumat asnaf di Negeri Kedah kepada pihak kami.

Melalui talian hotline 1-800-88-1740 ianya khusus bagi memudahkan pihak Zakat Kedah menerima laporan berkaitan keberadaan asnaf di Negeri Kedah Darul Aman.

Responsif yang ditunjukkan oleh kumpulan media Jabatan Komunikasi Korporat, Lembaga Zakat Kedah turut dimasukkan ke dalam laporan Audit Negara 2015 (rujuk laporan audit negara bagi negeri Kedah di sini).

Timbul viral berkenaan dengan kutipan zakat fitrah 10 juta dan di agih seorang sejuta maka akan lahir setahun seorang jutawan.

Pertamanya, pengagihan wang zakat di Negeri Kedah bukannya boleh diagih secara sekaligus kepada seorang asnaf dalam jumlah yang banyak.

Ini kerana, bantuan kepada asnaf ada hadnya dan ianya sekadar untuk membantu seseorang menampung sara hidup dan dalam pada masa yang sama penerima perlu berkerja untuk menambah pendapatan untuk keluar daripada kepompong kemiskinan.

Pernah ditanya kepada Nabi S.A.W setakat mana seseorang perlu diberikan zakat, jawab Nabi SAW “Sehingga dia mencapai keperluan asas hidup” (Mafhum Hadis Sahih Muslim).

Berdasarkan pendapat Dr Yusof Al Qardhawi, sekiranya zakat diberikan kepada golongan miskin yang tidak mempunyai apa-apa kemahiran, sama ada pertukangan, perniagaan mahupun pertanian maka had maksimum yang boleh diberikan adalah tidak melebihi had perbelanjaan wajib seperti makan dan minum di negara tersebut.

Sekiranya diberikan 1 juta, ianya telah melebihi had yang ditetapkan oleh syarak.

Keduanya, sekiranya diagihkan seorang 1 juta bagaimana nasib ribuan fakir, miskin dan penerima bantuan yang lain?

Setiap bulan pihak zakat membantu ribuan asnaf samaada dalam bentuk wang, makanan, pendidikan, dialsis, perubatan dan sebagainya yang melibatkan jumlah puluhan juta hasil daripada kutipan dan agihan wang zakat.

Wang zakat untuk ramai orang, bukannya untuk seorang sahaja.

Tanpa menafikan masih ada kelemahan yang perlu diperbaiki, selepas penjenamaan semula daripada Jabatan Zakat Negeri Kedah kepada Lembaga Zakat Negeri kedah, pihak Zakat Kedah sentiasa berusaha untuk meningkatkan mutu perkhidmatan terutamanya berkaitan agihan wang zakat.

Hal demikian kerana, amanah yang diberikan oleh umat Islam di Negeri Kedah Darul Aman digunakan sebaiknya untuk membasmi kemiskinan dan meningkatkan sosio ekonomi umat Islam.

Mungkin ada sebahagian institusi zakat yang boleh dipertikaikan ketelusan oleh netizen kerana tidak mempamerkan laporan operasi institusi tersebut, tetapi di Lembaga Zakat Negeri Kedah kami cuba untuk menjelaskan perkara tersebut bagi mengurangkan salah tanggap negatif terhadap Zakat Kedah.

Nota: Tulisan ini adalah catatan penulis semata-mata bukannya suara rasmi Lembaga Zakat Negeri Kedah. Artikel ini ditulis atas permintaan seorang rakan bagi menjawab dan mengubah persepsi masyarakat berkaitan dengan urus tadbir zakat khususnya di Negeri Kedah Darul Aman.

Oleh : Mohd Faisal Mustaffa
Lembaga Zakat Negeri Kedah

Baca lagi: Ke Mana Perginya Wang Zakat, Perkongsian Seorang Doktor


Ke Mana Perginya Wang Zakat, Perkongsian Seorang Doktor

Sebagai doktor rehabilitasi, kami mengendalikan pelbagai kes di mana pesakit amat memerlukan pemulihan namun tidak berkemampuan.

Biasanya kami akan mohon bantuan kewangan kepada JPA, PERKESO, MAKNA dan jika pesakit tidak layak memohon daripada agensi-agensi ini, kami akan mohon bantuan JKSP (Jabatan Kerja Sosial Perubatan) untuk uruskan.

JKSP pula akan mencari penaja, sama ada daripada NGO (Organisasi Bukan Kerajaan), parti politik, Majlis Agama Islam (MAI) dan sebagainya. Antara organisasi yang disebutkan ini, MAI adalah penaja terbesar.

Ada beberapa kategori tajaan/bantuan. Antaranya:

1. Sara hidup bulanan
2. Kos perubatan
3. Hemodialisis
4. Lain-lain

Bantuan inilah yang selalu dipertikaikan oleh masyarakat. Kononnya terlalu banyak birokrasi untuk membuat permohonan. Perlu jumpa amil atau ketua kampung, perlu isi borang, perlu tunggu siasatan dan sebagainya. Prosedur ini adalah penting bagi memastikan hanya asnaf yang layak menerima bantuan.

BACA: Tidak Perlu Pengesahan Ketua Kampung, Permohonan Bantuan Zakat MAIWP Kini Lebih Mudah

Sebenarnya apabila disahkan layak menerima bantuan sara hidup bulanan, penerima boleh menerima sehingga RM800 (bergantung kepada keperluan) selama 2 tahun sebelum dinilai semula. Ia adalah bantuan yang lebih baik berbanding bantuan sara hidup JKM (Jabatan Kebajikan Masyarakat) bernilai RM300-450 dan dinilai semula setiap tahun.

Bekalan susu dan lampin anak-anak atau pesakit pun akan diberi setiap bulan.

Di sini di mana ia berkaitan dengan jawatan saya sebagai doktor rehabilitasi. Kebanyakan pesakit rehabilitasi adalah pesakit terlantar, lumpuh, kanak-kanak spastik dan pelbagai penyakit yang menyebabkan pesakit memerlukan penjagaan serta peralatan khas.

Antara perkara yang ditaja oleh MAI pada asnaf adalah peralatan pemulihan dan ubat-ubatan.

Peralatan pemulihan yang saya maksudkan adalah seperti kerusi roda, katil hospital, orthosis, prosthesis (anggota palsu), implan dan sebagainya. Alatan ini tidak murah, sebahagiannya bernilai sehingga belasan ribu. Saya pernah uruskan permohonan kaki palsu bernilai sekitar RM10,000 melalui MAI dan ia diluluskan setelah justifikasi dibuat. Justifikasi itu termasuklah pengesahan pesakit adalah asnaf.

Ubat penyelamat nyawa (live saving medication) juga ada ditaja. Synagis misalnya. Ia adalah ubat antivirus yang diberikan kepada bayi pramatang. Paru-paru bayi pramatang mudah terdedah kepada jangkitan virus yang boleh mengancam nyawa bayi. Synagis dapat mengekang virus ini. Kos rawatan menggunakan ubat ini boleh mencecah sehingga RM17,000.

Hemodialisis adalah salah satu prosedur perawatan yang boleh memanjangkan dan memperbaiki hayat seorang pesakit. Ia adalah perawatan berpanjangan, lebih tepat lagi, 3 kali seminggu.

Hemodialisis asnaf juga boleh ditaja oleh MAI. Setiap sesi memakan belanja sekitar RM200-300. Bayangkan jumlah kos sebulan. Sepanjang hayat.

Selain itu, MAI juga ada taja kos pendidikan asnaf. Contohnya, jika penyara keluarga mengalami kondisi yang menyebabkan beliau hilang upaya mencari nafkah. MAI akan pertimbang untuk sara anak-anak pesakit jika didapati layak. Begitu juga jika penyara mempunyai hutang, MAI akan bantu melangsaikan hutang tersebut.

Mungkin anda tidak tahu, MAI juga memberi khidmat Rumah Transit Muallaf (muslim reverts). Ada sesetengah pesakit muallaf yang tiada waris dan tempat tinggal. Maka, jika dibenarkan keluar hospital MAI akan menempatkan mereka di kediaman tersebut sehingga mereka boleh berdikari dan mencari nafkah.

Mana MAI dapat dana? Tentunya daripada Baitulmal; iaitu badan pengurusan zakat.

Janganlah ringan mulut untuk memfitnah jika kita tidak pasti ke mana duit zakat yang disalurkan.

Diakui, permohonan bantuan daripada MAI sedikit rumit dan memakan masa, tapi ada juga sesetengah kes, MAI lebih mudah dan kurang birokrasi berbanding agensi lain, contohnya permohonan kos Synagis, kos implan dan pelbagai lagi.

Pengurusan zakat di Malaysia masih tidak sempurna, tapi 70 juta dibahagikan 70 asnaf? Itu lagi tindakan kurang bijak, malah satu kezaliman.

Dr. Kamarul Ariffin bin Nor Sadan,
#MedTweetMY

Catatan: Ini baru cerita saluran zakat berkenaan perubatan, belum lagi industri lain-lain.


Keadaan Di Wuhan Kembali Sesak Sebaik Sahaja Tempoh 11 Minggu ‘Lockdown’ Tamat

Umum tahu Wuhan menjadi saksi kepada penularan wabak COVID-19. Bermula dengan pengambilan haiwan eksotik serta keadaan kawasan yang tidak bersih dikatakan antara yang menjadi punca. Siapa sangka, kes yang bermula dari Wuhan ini terus merebak ke serata dunia sehingga WHO mengesahkan COVID-19 sebagai pandemik.

Melihat kepada peningkatan kes COVID-19, kerajaan China telah mengisytiharkan arahan lockdown sekitar Wuhan dalam usaha memutuskan rantaian wabak ini.

76 hari berlalu sejak hari pertama lockdown dijalankan, pihak kerajaan China telah mengumumkan perintah lockdown di sekitar Wuhan ditamatkan. Reaksi penduduk Wuhan beberapa jam selepas arahan ini diumumkan jelas mengejutkan dan menakutkan orang ramai seluruh dunia.

Wuhan lifts lockdown for the first time since January 23 pic.twitter.com/qP1cyFpp4I

— ian bremmer (@ianbremmer) April 7, 2020

Berdasarkan video yang dikongsikan, dapat dilihat jalan raya di Wuhan kembali sesak manakala orang ramai berpusu-pusu keluar bagi ‘meraikan’ bandar mereka yang bebas daripada COVID-19.

Bukan itu sahaja, dilaporkan lebih 65,000 penduduk yang berada di Wuhan sewaktu lockdown telah mula berangkat keluar dari bandar tersebut menggunakan kereta api dan kapal terbang.

Situasi yang berlaku ini bukan sahaja meningkatkan peluang kes COVID-19 kembali meningkat, malah turut menimbulkan kerisauan buat orang ramai yang berharap tiada lagi gelombang baharu dari negara China.

Melihat kepada bagaimana penduduk Wuhan ‘meraikan’ bandar mereka ‘bebas’ daripada COVID-19, mungkin insiden ini dapat dijadikan pengajaran buat rakyat Malaysia sebaik sahaja arahan Perintah Kawalan Pergerakan (PKP) ditamatkan.

Sekitar minggu lalu, China telah menerima 54 kes terbaru sebaik sahaja mengumumkan negara mereka bebas COVID-19. Turut dikongsikan, warga China rai bebas COVID-19 dengan membuka semula pasar basah haiwan eksotik.

Baru Sahaja Umum Bebas COVID-19, China Terima 54 Kes Terbaru

Warga China Rai Bebas COVID-19 Dengan Membuka Semula Pasar Basah Haiwan Eksotik


Keadaan Jenazah Beri Gambaran Siapa Warisnya, Ini Beza Di Bandar Dan Kampung

Sudah bertahun-tahun isteri saya mengurus dan memandi jenazah perempuan. Secara purata 8 jenazah diurus mandi pada setiap bulan.

Soalan yang kerap saya tanya kepada isteri saya ialah:

Semua ini menjadi penanda aras/bancian kepada saya apa punca mati, bagaimana si mati diurus jaga sebelum – selepas mati dan sikap waris kepada si mati.

Berdasarkan umur dan bilangan iaitu 8 orang yang mati dalam seminggu:

90% keadaan jenazah yang mati di kampung terurus bersih kerana ada orang-orang tua tempatan yang selalu tunggu berada disisi si sakit hingga di saat mati, ada pengtahuan apa perlu dibuat ke atas jenazah sebaik sahaja mati dan kebetulan ada talian saudara.

60% keadaan jenazah yang mati warga taman di taman perumahan terbiar keseorangan, semua sendi tulang 4 kerat keras menyebabkan sukar semasa mandi, kurang terurus bersih.

Ini kerana tiada orang-orang tua sebaliknya majoriti warga taman generasi muda yang siang malam kerja, tidak ingat mati, renggang jiran, renggang surau/masjid, tidak pernah hadapi suasana kematian, tidak tahu nak buat apa ke atas jenazah sebaik berlaku kematian dan langsung tiada keperluan barangan asas untuk jenazah. Walaupun disuruh dan diminta, anak-anak takut nak urus mandi jenazah ibu bapa sendiri.

Sekarang ini telah ada waris “TIDAK SUKA” bawa balik, urus, mandi dan kapan jenazah di rumah. Mereka lebih suka segalanya dibuat di masjid atau sekiranya mati di hospital mereka lebih suka segalanya dibuat di hospital.

Lebih tragis ada waris melepas cakap “tidak mahu menyusah” rumah. Jadi mereka mahu semua urusan di hospital atau masjid/surau dan terus ke kubur.

Bagi jenazah yang sakit lama sebelum mati, jenazah ini lebih tidak terurus, berbau menyesak hidung, kulit mengelupas dan banyak luka.

Nota: kisah sebenar sahabat dari JKKKK kampung sebelah


Keadaan Kembali Seperti ‘Pre-COVID’, Pemuda Ini Kongsi Keadaan Semasa Di New Zealand

Baru-baru ini tular di media sosial dengan perkongsian keadaan semasa di New Zealand di mana penduduk di sana telah dapat berhimpun beramai-ramai tanpa perlu mengamalkan penjarakan sosial serta tidak memakai pelitup muka.

Pemilik ciapan tersebut, Tengku Zahaslan, 37 tahun telah memuat naik beberapa gambar serta video menunjukkan rakyat negara tersebut sedang berkelah bersama-sama ahli keluarga sambil menyaksikan persembahan dan menjelaskan ianya merupakan antara aktiviti kemasyarakatan yang terkenal di negara tersebut.

Happening now in NZ pic.twitter.com/1b0WHdUJGS

— TZ (@ZalanZalfrecko) December 13, 2020

Dengan keadaan pandemik yang sedang berlaku dan masih mencatatkan jangkitan yang tinggi di seluruh dunia, situasi dan gambar berkenaan sudah pastinya menimbulkan persoalan kepada sesiapa sahaja yang melihatnya.

Mahu mengetahui apa sebenarnya yang ‘berlaku’ di New Zealand ketika ini, kami kemudiannya menghubungi beliau dan bertanyakan mengenai perkara itu.

Ketika dihubungi The Vocket, Tengku Zahaslan yang sedang menyambung pengajian di peringkat Doktor Falsafah (PhD) di Monash University menjelaskan situasi di New Zealand ketika ini berada di Peringkat 1 di mana mereka tidak diwajibkan untuk melaksanakan penjarakan sosial dan memakai pelitup muka.

“Seluruh New Zealand sekarang di Peringkat 1 maksudnya sudah tiada penyebaran di kalangan masyarakat.

“Apabila berada di Peringkat 1, kerajaan tidak wajibkan penjarakan sosial dan pelitup muka, mereka hanya galakkan untuk menggunakan aplikasi pengesanan kenalan untuk COVID-19 apabila memasuki mana-mana premis,” jelas beliau.

Menurut beliau, sebenarnya mereka berada di Peringkat 1 sejak bulan Jun lagi tetapi disebabkan terdapat penyebaran COVID-19 di kalangan masyarakat pada bulan Ogos, rakyat New Zealand terpaksa berkurung serta mematuhi segala peraturan yang ditetapkan oleh kerajaan.

Namun, selepas bulan September, negara tersebut berjaya kembali ke Peringkat 1 semula dan perkara tersebut berjaya dikekalkan sehinggalah sekarang.

Turut memberi komen mengenai keadaan semasa di New Zealand adalah Ahmad Hazwan Ramli yang baru sahaja menamatkan pengajian sedang bekerja di negara berkenaan ketika ini.

Beliau menjelaskan bahawa di tempat beliau iaitu Wellington, tiada kes baharu yang dicatatkan malah boleh dilihat setiap Ahad, majlis dibuat seperti biasa malah ada yang menjemput sehingga 300 tetamu.

“Konsert boleh dijalankan seperti biasa, anda juga boleh lihat ramai yang menganjurkan majlis setiap ahad dengan menjemput kira kira 300 orang.

“Jika dilihat di tempat saya, memang kami tidak laksanakan penjarakan sosial kerana tiada kes baharu dicatat di tempat saya iaitu di Wellington,” jelas beliau.

Semakan kami mendapati apabila berada di Peringkat 1 (Alert Level 1), pemakaian pelitup muka bagaimanapun masih mandatori kepada beberapa kumpulan.

Ini termasuklah orang ramai yang menggunakan pengangkutan awam yang keluar masuk ke Auckland, pemandu perkhidmatan kenderaan seperti teksi dan e-hailing serta orang ramai yang menggunakan pesawat penumpang di seluruh New Zealand.

Menjawab persoalan mengenai negara lain patut mencontohi keberkesanan negara New Zealand dalam menangani wabak COVID-19, Tengku Zahaslan menjelaskan bahawa perkara tersebut bukan mustahil untuk dicapai.

“Rasanya dah ada beberapa negara lain yang sudah pun jadi seperti New Zealand, jadi bagi saya perkara tersebut bukan mustahil.

“Selain daripada menutup sempadan, pihak kerajaan telah bertindak tegas sewaktu melaksanakan lockdown dan rakyat juga memberi kerjasama dengan mematuhi segala arahan jadi perkara ini merupakan usaha sama dari pihak kerajaan dan rakyat,” komen beliau sebelum mengakhiri perkongsiannya bersama kami.

Oleh sebab inisiatif pihak kerajaan dalam memutuskan rantaian COVID-19 serta rakyat yang patuh akan arahan yang diberi, kehidupan mereka sekarang diibaratkan seperti pre-covid (sebelum COVID-19) kerana mereka tidak perlu risau akan penularan wabak COVID-19.

Jika rakyat dan semua pihak di negara kita juga mengamalkan saranan yang telah ditetapkan pihak berkuasa sebelum ini, tidak mustahil kita juga boleh menikmati apa yang mereka sedang lakukan di New Zealand dan kembali pulih seperti sediakala (atau sebelum berlakunya COVID-19) di negara kita.

Baca juga perkongsian kami sebelum ini mengenai PM New Zealand sendiri yang tidak dapat memasuki kafe selepas melebihi had dibenarkan melalui pautan di bawah.

Perdana Menteri New Zealand ‘Dihalang’ Daripada Memasuki Kafe Selepas Cukup Kuota

Kenali Perdana Menteri New Zealand Yang Berjaya Mencuri Perhatian Dunia


Keadaan Sebuah Lamborghini ‘Parking’ Atas Pembahagi Jalan Jadi Perbincangan Netizen

Semalam tular beberapa keping gambar dan video sebuah Lamborghini Aventador S berwarna kuning mengalami kemalangan di depan Petronas Jalan Maarof, Bangsar.

Tetapi keadaan kemalangan yang unik ini telah menarik perhatian pengguna media sosial apabila kereta tersebut kelihatan seperti sedang ‘parking’ pada pembahagi jalan.

Ramai pengguna internet berasa pelik bagaimana kereta bernilai sekitar RM2 juta mengalami insiden ini. Jika sekali pandang, kereta ini seperti tidak mengalami apa-apa kerosakan pada bahagian hadapan mahupun belakang kereta.

Jika tiada perhiasan pokok di atas pembahagi jalan, sudah pasti kereta Lamborghini ini akan mengalami kerosakan lebih teruk kerana melanggar tiang lampu yang ada di hadapannya.

Persoalannya sekarang, bagaimana kereta Lamborghini ini boleh naik pembahagi jalan tanpa ada kesan kerosakan?

Pada hari Ahad lalu berlakunya pergaduhan antara dua geng yang melibatkan beberapa kenderaan melanggar antara satu sama lain.

Seperti Permainan ‘Mario Kart’, Beberapa Buah Kereta Berlanggar Sama Sendiri Semasa Pergaduhan

Sering Tayang Video Pandu Kereta Laju, Lelaki Ini ‘Kantoi’ Bila Polis Jumpa Bahan Bukti

Baru Sahaja Kemalangan Melibatkan Lamborghini, Penyanyi Ini Masih Boleh ‘Joget’ Dalam Hujan


Gambar Persekolahan Di Kelantan Ini Akan Buatkan Anda Menitiskan Air Mata

Nota Editor: Gambar gambar ini dikumpul daripada pelbagai sumber seperti Facebook dan WhatsApp. Sekiranya anda mempunyai lebih banyak gambar mohon hantarkan di sini.

Sejak hari Ahad yang lalu, meriah dengan pelbagai gambar anak anak ke sekolah. Baik yang menyambung persekolahan mahupun yang baru mula memasuki alam persekolahan. Seronok kami melihat karenah dan telatah anak anak terutama yang baru pertama kali memasuki alam persekolahan.

Namun hati kami sedikit terusik apabila terpandang gambar gambar persekolahan di negeri Kelantan yang baru baru ini dilanda bencana banjir. Beberapa keping gambar di bawah sudah cukup membayangkan betapa sukarnya keadaan persekolahan di sana. Tapi kami salute kepada pelajar pelajar di sana yang walaupun serba kekurangan semangat mereka untuk ke sekolah tidak pernah luntur.

Keadaan pintu masuk salah sebuah sekolah di Kelantan

Dua orang pelajar berjalan melalui lumpur tebal di hadapan sebuah sekolah

Murid murid hanya berdiri dalam bilik darjah yang rosak akibat bencana banjir

Kasih ayah, seorang ayah kelihatan mendukung dua orang anaknya melalui jalan yang berlumpur

Keadaan bilik darjah yang belum dipulihkan sepenuhnya

Walaupun keadaan sekolah rosak teruk, pelajar pelajar ini masih bersemangat datang untuk memulihkan sekolah mereka

Pelajar hadir ke sekolah tanpa pakaian seragam


Keanu Reeves Akan Kembali Beraksi Untuk ‘John Wick: Chapter 3’

Nampaknya kita akan dapat melihat Keanu Reeves kembali beraksi sebagai John Wick sekali lagi selepas Lionsgate mengesahkan John Wick: Chapter 3 akan ditayangkan di pawagam pada 17 Mei 2019.

Ianya pasti mengujakan peminat franchise ini. Kalau anda masih ingat pengakhiran John Wick: Chapter 2, beliau kini menjadi buruan setiap pembunuh upahan The Continental kerana melanggar peraturan. Masih belum tengok Chapter 2? Tidak mengapa sebab anda ada masa 2 tahun lagi sebelum Chapter 3 berada di pawagam.

Chad Stahelski akan kembali ke kerusi pengarah dan begitu juga penulis skrip siri ini, Derek Kolstad. Chad berkata beliau akan memastikan Chapter 3 akan lebih banyak aksi berbanding dua filem sebelum ini.

Pada bulan Jun lalu, dikhabarkan siri TV John Wick sedang dalam perancangan namun masih tiada berita bila ianya akan mula pengambaran. Jika siri TV nya ada, sedikit sebanyak dapat mengisi masa kita sementara menunggu Chapter 3. Buat masa sekarang, mungkin boleh ulang kembali tonton Chapter 1 dan Chapter 2. John Wick ini antara filem yang bila ditonton berulang kali pun tak bosan.

BACA: ‘John Wick’ Bakal Diadaptasikan Ke Siri TV Pula


Keanu Reeves Bakal Kembali Sebagai Neo Untuk ‘Matrix 4’

Tiada yang lebih mengembirakan peminat setia Matrix apabila pelakon utamanya, Keanu Reeves bakal kembali memegang watak Neo untuk Matrix 4.

Lana Wachowski akan menulis dan mengarah filem ke-4 Matrix ini dan aktor asal yang lain seperti Carrie-Anne Moss turut akan kembali sebagai Trinity.

Update: According to a Matrix Trilogy conceptual designer, "most of the original cast" is returning for The Matrix 4. https://t.co/P9yJaknBkW

Sejak diumumkan projek Matrix 4 ini beberapa bulan yang lalu, ramai yang mahukan Keanu Reeves kembali sebagai Neo. Kini dengan Lana sebagai pengarah, ianya pasti akan mengembalikan kegemilangan franchise ini serta menarik minat golongan muda untuk siri ini.

Ketika dilancarkan pada tahun 1999, siri The Matrix merupakan karya yang ahead of its time. Dengan perkembangan dunia CGI pada ketika ini, pasti Matrix 4 akan jadi lebih hebat daripada 3 filem Matrix sebelum ini.

“Lebih 20 tahun yang lalu, saya dan adik, Lilly mempunyai visi yang realitinya lebih relevan pada hari ini. Saya sangat gembira kerana dapat peluang untuk menghidupkan watak-watak ini kembali dan dapat bekerjasama dengan pelakon-pelakon hebat ini kembali,” kata Lana.

Jika semuanya berjalan lancar, filem ini dijangka akan memulakan penggambaran pada tahun 2020. Selamat kembali, Neo.

We've gained Matrix 4 but have lost MCU Spider-Man. pic.twitter.com/UlOYkdqvpL


Keanu Reeves Bakal Muncul Dalam Filem Toy Story 4

Nampaknya filem animasi terbitan Pixar dan Disney iaitu Toy Story 4 bakal mempunyai pertambahan pelakon. Baru-baru ini pelakon suara yang memegang watak Buzz Lightyear, Tim Allen memberitahu pelakon Keanu Reeves bakal muncul di dalam filem animasi ini.

Beliau mengesahkan dalam sebuah rancangan ‘The Tonight Show’ yang mengatakan pelakon terkenal dalam filem John Wick dan Matrix ini akan memegang watak penting dalam filem ini. Walaubagaimanpun, Allen masih merahsiakan watak apa yang dipegang oleh pelakon bintang dimainkan kepada peminat.

Minggu lalu, trailer pertama untuk Toy Story 4 telah dimuat naik serta mendedahkan watak baru Forky selaku grapu plastik yang telah diubah menjadi mainan sebagai projek kraf. Filem yang diarahkan oleh Josh Cooley ini bakal ditayangkan pada 21 Jun 2019 dikatakan bakal mempunyai ending yang sangat menyedihkan.


5 Sebab Kenapa Pemilik Start Up Wajar Lindungi Perniagaan Dengan Insurans

Apabila bercakap tentang bisnes dan pelaburan kebanyakan pemilik bisnes pasti setuju setiap keputusan yang diambil untuk perniagaan mereka sebenarnya adalah berisiko. Jika keputusan yang dibuat adalah betul, maka ia dapat melonjak perniagaan mereka ke tahap yang lebih baik. Begitu juga sebaliknya.

Namun begitu, masih ramai pemilik bisnes dan start up yang memandang sebelah mata tentang risiko lain yang sewajarnya turut diambil berat oleh mereka; iaitu bencana dan kemalangan yang juga boleh membuat perniagaan anda kehilangan modal dan harta benda.

Ini berlaku mungkin kerana kurangnya kesedaran dan kefahaman tentang pentingnya mendapatkan perlindungan insurans untuk perniagaan.

Kali ini kami kongsikan 5 sebab kenapa pemilik bisnes dan start up perlu melindungi perniagaan mereka melalui insurans:

Masih ingatkah anda dengan banjir kilat di Kuala Lumpur? Atau banjir besar yang melanda Pantai Timur pada hujung tahun lepas? Jika anda menjalankan perniagaan di lokasi yang berisiko untuk dilanda banjir, bagaimana anda mahu bermula dan bangkit semula selepas banjir surut?

Apa perasaan anda setelah melihat ruang pejabat yang penuh dengan selut dan lumpur? Bagaimana pula dengan stok barang dagangan anda yang musnah kerana banjir serta perabot pejabat, fail-fail urusniaga dan perakaunan yang telah musnah?

Di sinilah pentingnya mempunyai perlindungan insurans untuk melindungi harta benda milik perniagaan anda. Melindungi stok, bangunan dan perabot pejabat dengan insurans dapat membantu anda untuk bangkit dengan lebih cepat selepas menerima pampasan daripada polisi insurans yang telah diambil untuk perniagaan anda.

Bencana alam di sini bukan hanya melibatkan banjir tetapi juga bencana lain antaranya ribut taufan dan puting beliung, gempa bumi, tsunami, tanah runtuh, dan kemarau.

2. Perlindungan daripada kebakaran dan kemalangan

Pernahkah anda terfikir bagaimana untuk bangkit semula sekiranya segala modal yang anda gunakan untuk membeli stok barang dagangan anda musnah sekelip mata kerana kebakaran?

Bencana kebakaran adalah sesuatu yang jarang berlaku tetapi jangan lupa – malang itu tidak berbau. Sekali terkena, hangus terbakar segalanya.

Dengan mengambil perlindungan insurans (sebagai contoh insurans kebakaran dan pelindungan semua risiko – All Risks Insurance), ia dapat membantu perniagaan anda untuk kembali beroperasi dengan lebih cepat sebaik saja tuntutan pelindungan insurans anda diluluskan.

Dengan keadaan ekonomi yang sedang gawat pada masa kini, berbagai kejadian jenayah boleh berlaku akibat desakan hidup yang dilalui oleh sesetengah kelompok di dalam masyarakat.

Pecah pejabat, kecurian harta benda terutama gajet dan wang tunai telah meletak premis perniagaan anda dalam risiko.

Jika harta perniagaan anda telah dilindungi oleh polisi insurans, tuntutan boleh dibuat apabila kejadian seperti ini berlaku.

Pernahkah anda melihat laptop dicuri dengan selamba sewaktu pemiliknya letak beg laptop di sisi? Pada waktu itu pemilik laptop tersebut sedang makan sambil berbual dengan rakannya tanpa menyedari laptopnya telah dicuri.

Malahan jika anda buat carian di YouTube, sudah banyak video bagaimana pencuri melakukan berbagai tipu muslihat untuk melaksanakan niat mereka. Kejadian seperti ini juga boleh di insurans kan sebenarnya.

4. Perlindungan daripada kemalangan dan kecacatan.

Perlindungan ini sebenarnya adalah khas untuk pemilik dan kakitangan bisnes anda.

Bagaimana jika ada di antara staff anda yang kemalangan di tempat kerja? Atau mungkin juga jatuh sakit yang memerlukan rawatan perubatan yang tinggi?

Bagi kebanyakan perniagaan, perlindungan insurans merupakan sebahagian daripada faedah yang ditawarkan oleh syarikat kepada kakitangan mereka.

Perlindungan insurans untuk staff anda juga dapat memberi motivasi kepada mereka untuk bekerja dengan lebih baik kerana merasakan telah dihargai oleh majikan.

5. Mewujudkan perasaan tenteram dalam diri pemilik start up dan bisnes

Mengetahui perniagaan anda telah dilindungi dengan sewajarnya dapat membantu pemilik bisnes untuk lebih menumpukan perhatian kepada perniagaan.

Perkara asas yang ditawarkan oleh insurans adalah ‘peace of mind’ (ketenangan minda) kerana anda sedar syarikat anda telah dilindungi daripada kehilangan harta benda dan beberapa risiko yang boleh merencatkan perkembangan syarikat.

Dengan itu anda dapat menumpukan sepenuhnya perhatian kepada membangunkan perniagaan anda.

Insurans sebenarnya tidaklah terlalu sukar jika anda faham tentang risiko dan asas-asas perlindungan yang ditawarkan oleh setiap polisi. Malahan jika anda rasakan ia sesuatu yang sukar untuk anda fahami, anda boleh saja hubungi wakil daripada Axa Insurance untuk temujanji dan penerangan lanjut.

Yang penting adalah dapatkan perlindungan yang dapat mengurangkan risiko kerugian kepada perniagaan anda akibat daripada bencana yang tidak anda ingini seperti yang telah kami sebutkan di atas.

LIKE dan FOLLOW Vocket di Facebook serta Instagram


Keanu Reeves, Bintang Hollywood Yang Mengaku Hidupnya ‘Forever Alone’ Tanpa Kekasih

Keanu Reeves. Sebut sahaja nama ini dan filem-filem lakonan beliau seperti The Matrix, Bill & Ted dan banyak lagi akan bermain di minda anda. Terbaru, beliau paling akan diingati sebagai John Wick yang bakal menjalani penggambaran filem keempatnya dalam masa terdekat.

Walaupun bergelar status pelakon gred A di Hollywood dan berwajah kacak di usia 54 tahun, namun menerusi temu bual beliau bersama The Jakarta Post, beliau mengakui dirinya seorang yang lonely guy dan tidak mempunyai teman hidup sehingga kini.

Keanu jarang berkongsikan kisah peribadinya bersama media tetapi entah mengapa beliau terdetik untuk menjawab ketika diajukan soalan ini ketika temu bual bersama The Jakarta Post.

Ketika ditanya ‘apa maksud cinta bagi kamu?’, Keanu menjawab “Maksud kamu cinta yang romantik? Saya seorang lelaki yang hidup kesepiaan. Saya tiada sesiapa dalam hidup ini. Tetapi jika ianya terjadi, saya akan terus menghargai dan mencintainya. Harap perkara itu akan berlaku kepada saya.”

Keanu Reeves says he is a lonely guy. " I don’t have anyone in my life. But if it does occur, I would respect and love the other person; hopefully it’ll happen for me." https://t.co/MhKE9vd7gV pic.twitter.com/UWDA1dmy84

Regular guy: I'm lonely.Everyone: loser incel cuck fuck off.Keanu Reeves: I'm lonely.Everyone: We will reopen the Coliseum in Rome and millions will battle to the death for the chance to be Keanu's betrothed.

— David Stassen (@davidstassen) May 30, 2019

“Saya tidak begitu kisah tentangnya. Saya seorang pelakon dan sekiranya anda bertanyakan tentang cinta, saya tiada jawapan untuk perkara tesebut,” tambah Keanu.

Keanu kini hidup penuh down to earth di Hollywood dengan melakukan rutin harian di sana. Beliau masih membeli surat khabar di pagi hari dan menaiki motosikal jenamanya, Arch Motorcycle di waktu lapang.

Jika anda bakal dihujani soalan ‘Bila hendak kahwin?’ hari raya ini, jawablah lelaki kacak dan berpengaruh seperti Keanu Reeves juga masih single; dan seperti juga Keanu, anda sedang mencari pasangan yang terbaik untuk hidup bersama. Walaupun anda mungkin perlu menunggu sehingga usia 50an.


Keanu Reeves Hadiahkan Jam Tangan Rolex Buat 4 ‘Stuntmen’ Beliau Dalam John Wick

Jika perlu memilih satu artis Hollywood tanpa gosip liar, artis itu pastinya Keanu Reeves. Beliau juga seorang yang murah hati dan kali ini pelakon aksi lagak ngeri untuk John Wick: Chapter 4 pula menerima hadiah istimewa daripada Keanu.

Pelakon berusia 57 tahun tersebut telah mengejutkan 4 orang stuntmen beliau dalam John Wick: Chapter 4 dengan seutas jam tangan Rolex Submariner setiap seorang di satu pertemuan makan malam di Paris, Sabtu lalu selepas menamatkan penggambaran filem tersebut.

Bruce Concepcion, Jeremy Marinas, Dave Camarillo dan Li Qiang dihadiahkan jam tangan tersebut setiap seorang dengan ukiran khas tertulis di bahagian belakang jam.

A post shared by WATCHMANIA (@watchmania)

Jeremy berkongsi perkara tersebut menerusi Instagram Storis dan berkata ia adalah hadiah ‘best wrap gift ever‘ dan dapat dilihat tulisan ‘The John Wick Five‘ dan mesej ‘Jeremy Thank You Keanu JW4 2021‘ tertulis di bahagian belakang jam Rolex beliau.

Model Submariner merupakan salah satu model paling ikonik Rolex dan untuk membelinya juga sukar kerana ia dihasilkan dalam kuantiti yang terhad. Peminat Rolex juga terkejut bagaimana Keanu boleh membeli 4 unit Submariner khas untuk rakan-rakannya kerana bekalan jam tangan Rolex terutamanya model ini ternganggu akibat pandemik COVID-19.

A post shared by VOCKET Style (@vocketstyle)

Dari segi harga pula, seunit jam tangan ini adalah sekitar RM60,000 (mengikut harga laman Chrono24) dan bagi Keanu, wang bukan penghalang dan nilai persahabatan adalah melebihi segalanya.

Sikap murah hati Keanu ini bukannya baharu. Beliau sebelum ini dikatakan menyemak kembali kontrak beliau untuk filem The Matrix supaya sebahagian daripada peratusan keuntungan daripada filem tersebut diberikan kepada special effects team.

Kini bertambah lagi sebab untuk hormat Keanu Reeves sebagai seorang pelakon yang bukan sahaja baik hati tetapi suka berkongsi rezeki. John Wick: Chapter 4 kini sedang ditayangkan di pawagam.

Tahukah anda, filem John Wick mempunyai tajuk yang lain dan ditukar selepas Keanu Reeves kerap terlupa akan tajuk asalnya? Baca lagi pada pautan di bawah.

John Wick Dipilih Sebagai Tajuk Selepas Keanu Reeves Kerap Lupa Nama Asal Filem Tersebut

Donnie Yen Sah Sertai Keanu Reeves Untuk John Wick 4

TMJ Kurniakan Jam Tangan Rolex Buat Pemain Dan Staf JDT


‘Keaslian’ Rasa Minuman Teh Hijau Ini Pasti Membuat Anda Teruja

Kalau bercakap tentang Jepun kita tidak boleh lari daripada teknologi negara mereka, kebersihan, keindahan bunga sakura, anime dan paling penting mestilah makanan mereka seperti sushi, oden dan ramen.

Anda perasan tidak, kalau anda makan di restoran makanan Jepun mereka mesti akan hidangkan teh hijau. Teh hijau ini banyak khasiatnya, dan menjadi salah satu penyumbang kepada kadar panjang panjang umur masyarakat di sana.

Tapi itu teh hijau di Jepun, mana nak cari teh hijau yang sama kat Malaysia? Takkan nak kena terbang pergi sana pula! Jawapannya ada dalam setiap botol OYOSHI Green Tea!

Anda peminat teh hijau? Sudah pernah rasa macam-macam teh hijau tapi tidak semua kena dengan tekak? Mungkin anda perlukan OYOSHI Green Tea!

OYOSHI Green Tea merupakan teh hijau yang mempunyai rasa dan aroma seperti teh hijau asli dari Jepun. Mempunyai 5 variasi rasa utama iaitu original, honey lemon, laici, sakura strawberi dan teh hitam. Setiap tegukan, anda pasti akan merasai kelainannya!

Apa yang buatkan OYOSHI Green Tea ini lagi ummphh, ianya dituai daripada teh organik yang berkualiti dan dibru 100 peratus! Sebab itu kalau anda minum OYOSHI Green Tea boleh feeling-feeling macam di Jepun. Rasa dan aromanya yang asli pasti memikat selera anda!

Ini kami share dengan anda variety rasa yang ditawarkan OYOSHI Green Tea dan pilihan makanan yang ngam apabila makan bersama:

Perisa asli OYOSHI Green Tea, pilihan makanan yang best apabila makan bersama semestinya sushi. Sushi merupakan gabungan nasi, cuka, garam serta pelbagai ramuan segar bermusim terdiri daripada makanan laut, sayur-sayuran, cendawan telur dan daging.

OYOSHI Green Tea Original ini kalau minum, dapat membantu meneutralkan kembali mulut anda selepas anda makan sushi.

OYOSHI Green Tea Honey Lemon (Lemon Madu) pilihan makanan yang sesuai untuk dijamu bersama ialah mi udon. Udon ialah mi yang bersaiz besar dan tebal. Selalunya udon ni akan dihidangkan bersama sup panas panas seperti kake udon dan kakejiru.

OYOSHI Green Tea Honey Lemon ini memberikan aroma rasa teh hijau Jepun dengan lemon segar dan kemanisan asli daripada madu lebah.

Siapa yang tidak tahu tentang takoyaki? Makanan ringan berbentuk bulat yang diperbuat daripada tepung gandum dan diisi dengan sotong kurita. Toppingnya pula ada sos takoyaki, aoning dan bonito kering.

Kalau anda suka makan takoyaki jangan lupa minuman OYOSHI Green Tea Laici sebagai gandingan bersama kerana perisa laici ni mempunyai aroma wangi green tea dan rasa buah laici yang pasti membuatkan anda rasa tidak cukup kalau minum sekali sahaja.

Bila ingat kuih mochi mesti teringat kuih bulat comel yang mempunyai pelbagai warna. Kuih mochi ni diperbuat daripada beras pulut, mochi ini kalau di Jepun selalu dimakan semasa perayaan istimewa.

Tapi kalau di Malaysia anda boleh sahaja nak makan bila-bila masa, nak lagi best makan masa minum petang lepas itu minum pula OYOSHI Green Tea Sakura Strawberi. Aroma teh hijau dan strawberi sakura pastinya membuatkan anda rasa diawangan macam di Jepun.

Kalau anda peminat setia nasi, nak try makan nasi ala-ala Jepun? Anda kena cuba donburi, sajian nasi kukus yang digaul bersama ayam, udang, daging dan sayuran. Kuah donburi pula selalunya ialah campuran kicap masin dan mirin.

Gadingan terbaik untuk donburi pastinya OYOSHI Black Tea dengan rasa teh ais lemon. Rasa segar black tea pasti menaikkan selera anda ketika menikmati makanan.

Produk OYOSHI Green Tea ini didatangkan dengan dua size utama iaitu 380ml dan 1 liter. Kalau anda memang pengemar rasa green tea asli Jepun jangan lepaskan peluang anda untuk dapatkan produk OYOSHI Green Tea di kedai berhampiran anda, hari ni juga!

Ada lagi perkara best tentang OYOSHI Green Tea kami nak share dengan anda. Sempena Japan Expo Malaysia 2019 (JEMY 2019) yang akan diadakan pada 26 hingga 28 Julai 2019 di Pavilion Kuala Lumpur, anda jangan lupa singgah ke booth OYOSHI Green Tea.

Ada banyak aktiviti menarik yang menanti anda dan anda juga berpeluang bawa pulang hadiah menarik. Bagaimana caranya? Mudah sahaja, anda hanya perlu membeli 2 produk Oyoshi untuk mendapatkan 1 peluang putar Gachapon dan berpeluang untuk memenangi Nintendo Switch dan barangan Oyoshi. Malah, anda juga boleh dapatkan lukisan karikatur anda di booth Oyoshi.

Jadi, jangan lupa set date anda untuk berkunjung ke booth OYOSHI Green Tea di Japan Expo Malaysia 2019. Untuk maklumat lanjut mengenai produk OYOSHI Green Tea atau contest yang mereka anjurkan jangan lupa untuk follow Facebook OYOSHI Malaysia.


Kebakaran Grenfell Tower Di London, 7 Perkara Ini Anda Patut Ambil Tahu Segera

Kalau siapa tak tahu, baru-baru ini tular kes kebakaran blok perumahan 24 tingkat di London. Dikatakan kebanyakan mangsa dapat melarikan diri kerana ada beberapa orang Islam yang sedang tunggu sahur mengetuk kebanyakan rumah-rumah jiran ketika api sedang merebak.

Gambar: thesun.co.ukflat/apartment yang arkitek Malaysia praktis, sedikit sebanyak boleh membantu mengurangkan risiko kebakaran dan jika berlaku juga kebakaran, success rate untuk menyelamatkan diri lebih tinggi.

1. Di Malaysia, untuk flat/apartment/residential tower, paling minima kita memerlukan 2 tangga kecemasan. Kalau 1 tak boleh pakai, at least 1 lagi boleh guna.

Kebiasaanya diwajibkan bangunan lebih 18 meter dari lantai untuk sediakan paling kurang 2 tangga. Biasa aku akan design lebih dari 2, pasal isu dead end.

Kalau tengok gambar, Grenfell Tower hanya ada 1 tangga sahaja. Bayangkan kalau ramai-ramai berpusu nak turun tangga, bomba pula datang nak padam api kena naik atas. Kan dah bertembung.

2. Kebiasaannya sekarang, residential tower akan dipasang sprinkler/pancur air. Kalau dulu tak berapa ditekankan tapi kini rata-rata arkitek akan letak sprinkler siap-siap di semua unit dari atas sampai bawah.

Apabila baca Telegraph, dikatakan sprinkler hanya perlu disediakan dari lantai bawah sehingga 30 meter ke atas sahaja. Kalau ada sprinkler di setiap lantai dan unit, kemungkinan besar kelajuan api merebak itu dapat dikurangkan.

3. Setiap pintu utama unit diwajibkan ada pintu rintangan api. Kalau 1 unit terbakar, api takkan mudah merebak keluar ke unit-unit lain.

Dalam kes Grenfell Tower, dilaporkan ada unit yang tidak dilengkapi pintu rintangan api. Kalau BOMBA Malaysia tengok drawing and tak letak pintu rintangan api di unit, biasanya arkitek memang akan di-sound disitu juga kerana ini perkara paling asas.

4. Dalam kes Grenfell Tower juga dilaporkan banyak alat menentang kebakaran tak dijaga dengan baik. Apabila nak pakai, Bomba datang tengok barang dah rosak.

Ini kes biasa kalau anda lihat di flat lama Malaysia, fire hose reel compartment dah kopak, pintu rintangan api dah longgar hasil dari vandalisme. Lif bomba pun dah tak rupa lif.

Perkara yang aku senaraikan di atas ini bukan aku reka sendiri. Arkitek memang ada buku panduan design yang kami perlu ikut. Kalau aku bagi detail lagi nanti anda tak baca. Ini aku simple kan.

Jadi, ini panduan untuk anda dan apa yang anda boleh belajar darinya.

1. Kalau siapa duduk apartment/flat, jangan block fire exit door. Elak letak pasu bunga, basikal anak, reban ayam ke. Pastikan lapang, jadi senang orang nak lari nanti masa kecemasan.

Kaki lima depan rumah itu pun clear-kan, anda bukan duduk rumah landed nak ada kebun di depan itu. Ruang koridor depan bukan milik anda, tapi milik bersama!

2. Jaga perkakas Bomba di flat anda. Jangan rosakkan hose reel, pintu rintangan api jangan dikopak. Selalu aku tengok flat lama ada masalah ini. Jaga benda-benda ini. Say no to vandalisme. Kalau nampak benda ini rosak, pergi buat laporan pada management office apartment anda.

3. Jangan buang puntung rokok merata-rata. Bukan susah nak buat benda ini tapi banyak orang buat. Hisap rokok tapi buang sepah-sepah. Sekecil benda itu boleh menyebabkan kebakaran yang anda tak tahu berapa besar ia boleh pergi (jadi).

Dalam kes Grenfell Tower ini, fridge rosak itu telah menyebabkan satu tower terbakar. Never underestimate this thing.

*Ini saja aku nak share. Memang panjang tapi harap bermanfaat untuk arkitek dan orang lain. Kalau ada salah, komen saja di bawah.


Kebakaran Hutan Indonesia “Just For Fun” Menyesakkan Nafas Malaysia, Singapura

Ahli pemuliharaan Erik Meijaard memberi hujah bahawa majoriti kawasan pembakaran berlaku di luar daripada ladang konsesi pemegang perladangan besar dan ini menunjukkan pembakaran itu kadang-kadang seperti bersifat suka-suka (just for fun).

“Sesiapa yang pernah menghabiskan masa di Kalimantan atau Sumatera semasa musim kering tahu bahawa membakar tanah pertanian, untuk memburu, atau hanya untuk keseronokan adalah hobi kegemaran ramai.” ujar Erik Meijaard.

The Economist berpendapat bahawa “semua orang tahu” kebakaran hutan hanya ditetapkan untuk membersihkan tanah bagi tujuan perladangan, tetapi hasil jerebu yang terhasil adalah lebih daripada itu.

Menurut Meijaard lagi, pihak kerajaan mesti mengambil serius tentang larangan pembakaran dan mengambil kira tindakan ke atas kos pembangunan (sama ada tebang-dan-bakar atau pembangunan pantai tanah gambut). Masalah kebakaran dan jerebu di Indonesia ini begitu kompleks dengan pelbagai peranan pihak-pihak terlibat. Fokus kepada konsesi besar juga tidak mengurangkan masalah tersebut.

LIKE dan FOLLOW Vocket di Facebook serta Instagram


Dari Kerusi Roda Ke Produser, Jangan Pernah Putus Asa Walaupun Cuma Ada 1% Peluang Kita

Nota Editor: Kisah inspirasi kejayaan ini diambil dari Facebook Page CollyBerry Candy. Dengan keizinan empunya cerita asal, Tuan Zaini Kosnin, kami terbitkan semula disini buat bacaan Tuan Puan. Semoga kisah ini memberi inspirasi kepada anda dalam menjalani kehidupan seharian.

Sesungguhnya hati menjadi sebak dan air mata membasahi pipi apabila membaca kisah Tuan Zaini Kosnin ini yang tetap berikhtiar untuk berjalan walaupun alami kecederaan teruk di kaki. Terus ku hantar mesej kepadanya untuk minta izin diterbitkan semula kisahnya di sini agar mereka yang sedang melalui cabaran hidup sepertinya seketika dulu boleh turut rasa bersemangat untuk tidak terus mengalah dan mencuba sedaya upaya untuk kembali pulih.

Kisah ini adalah bukti bahawa dengan izin Allah dan rasa kebergantungan yang tinggi pada Allah SWT, yang sakit boleh kembali pulih, dan yang lumpuh boleh kembali berjalan. Kini, Tuan Zaini Kosnin bukan sahaja telah berjaya berjalan semula tetapi dia turut berjaya sebagai seorang produser, penulis skrip dan pemilik Z K Creative Production Sdn. Bhd.

Sesungguhnya kisah beliau adalah penting buat saya kembali bersemangat dan percaya bahawa peluang untuk berjalan semula itu masih ada. Inspirasi untuk pulih dan berjaya di dalam arena yang diceburi. “Jika beliau boleh, mengapa tidak saya” itulah yang terlintas di fikiran apabila membaca kisahnya. Insyaallah. Semua dengan izinNya dan Allah knows best!

Dari Kerusi Roda Ke Produser Drama, Jangan Pernah Putus Asa Walaupun Cuma Ada 1% Peluang Kita

Nama aku Zaini Kosnin. 12.12.2005 satu tarikh yang tak mungkin aku lupa… Lebih kurang jam 1 pagi… Itulah waktu yang telah menukar keseluruhan cara hidup aku…

Aku yakin, ramai rakan-rakan aku juga tidak lupa akan peristiwa yang menimpa aku pada waktu itu… Hanya sekelip mata peristiwa itu berlaku… Aku bagaikan tidak dapat menerima keadaan… Bayangkan ketika itu aku baru menamatkan pelajaran di universiti. Baru menempuh alam pekerjaan dengan penuh harapan yang menggunung berusaha untuk mencapai cita-cita…

Ya… Cita-cita… Sesuatu yang aku impikan untuk capai sejak kecil lagi… Masih aku ingat, ketika kecil abah aku pernah membawa aku ke kedai… Tuan Punya kedai tanya aku, nama apa? Biasalah, bila orang tu jumpa budak-budak… (mesti comel aku waktu tu kan? Ehem… ehem…) mesti nak tanya itu dan ini… Saja…
Nak tahu apa jawapan aku? Dengan selamba sahaja aku jawab nama aku Yusof Haslam!
Apa lagi… Merah padamlah muka abah aku menahan malu!

Sepanjang perjalanan balik dari kedai sampai ke rumah dekat 2 bakul jugalah bebelan yang aku terima! Maklumlah, orang tua mana yang tak terasa hati… Nama sikit punya elok dah dia bagi, Zaini Bin Kosnin (kan sedap nama tu) pergi pandai-pandai tukar jadi Yusof Haslam.

Aku buat ‘bodoh’ je waktu tu… Aku tak ada niat pun nak menyinggung perasaan abah… Sikit pun tak ada… Sebenarnya bukannya aku nak tukar nama aku jadi Yusof Haslam… Tapi aku nak jadi seperti Yusof Haslam waktu tu… Bukan sebagai pelakon… Tapi PENGARAH! (banyak sangat tgk TV la ni…)

Bila aku sampai ke universiti, aku ambil komunikasi… Buat ijazah… Tapi waktu tu aku banyak keluar dan masuk ke industri yang sebenar walaupun belum tamat pengajian. Aku menimba ilmu dengan ramai orang industri…

Bila aku tamat pengajian, adalah job sikit-sikit sana sini… Macam-macam aku buat termasuklah menulis skrip… Tapi semua job-job kecil… Bolehlah nak survive! Bukan senang nak senang oiii… Aku ingat lagi aku pernah duk merempat di Kampung Baru Kuala Lumpur… Hidup aku cukup-cukup makan je… Memang aku diuji sungguh waktu tu aku rasa…

Sinar-sinar kejayaan dalam hidup aku mula aku nampak apabila aku dapat tawaran mengarah sebuah dokumentari Sejarah Sistem Kehakiman Negeri Kedah. Walaupun payment tak seberapa, tapi aku nampak inilah masanya aku menunjukkan bakat aku mengarah… Aku rasa peluang dan cita-cita aku untuk menjadi pengarah semakin cerah!
Tapi jangkaan aku meleset sama sekali…

GELAP! Itulah yang aku nampak apabila belum sempat siap dokumentari itu, aku terlibat dalam kemalangan jalanraya yang telah membuatkan aku hilang segala-galanya…

TUHAN KEJAM! Itulah yang sentiasa bermain dalam fikiran aku waktu itu… Harapan aku yang setinggi gunung aku rasakan hancur dan tiada bermakna… Masa depan aku punah! Kedua-dua belah kaki aku hancur! Tulang patah berapa pun aku tak boleh nak cakap sebab tulang hancur! Jangankan kata nak berdiri… Nak duduk pun aku tak mampu!

Aku terlantar di hospital dengan keadaan tidak dapat menerima hakikat… Aku berharap apa yang aku lalui hanyalah sebuah mimpi. Sebelum tidur aku berdoa dengan harapan bila aku terjaga nanti aku akan pulih seperti sediakala. Namun, bila aku terjaga, aku masih di katil yang sama… Aku kecewa! Perasaan marah aku kepada Tuhan semakin membuak-buak!

Perkara paling bodoh yang pernah aku buat adalah aku memberi kata dua kepada Tuhan! Sama ada aku sembuhkan aku atau cabut sahaja nyawa aku! (jahilnya aku…)

Selepas pembedahan yang pertama, keadaan aku semakin kritikal… Aku mula merasa kesukaran untuk aku bernafas… Aku dipindahkan ke wad ICU… Waktu itu aku mula rasakan doa aku akan dimakbulnya… Aku akan mati tak lama lagi…

Bila di dalam wad ICU aku mula melihat pesakit lain… Keadaan aku yang sedar walaupun cuma terlantar, aku boleh menoleh ke kiri dan ke kanan melihat semua pesakit di dalam wad ICU tu… Semua pesakit di dalam tu semuanya tak sedarkan diri… Cuma aku yang sedar… Melihat keadaan mereka, hati aku mula terdetik… Oh, masih bernasib baik lagi aku rupanya… Ramai orang yang lagi teruk… Tapi sebenarnya aku masih ego nak mengaku hakikat itu… Hati aku masih tetap menyalahkan Tuhan…

Hinggalah pada suatu hari aku rasa semakin aku sesak nafas dan aku dibawa ke wad pembedahan… aku tidak sedar dan tidak tahu apa yang berlaku…

Bila aku sedar, aku memang masih di wad ICU cuma keadaannya berbeza, kaki aku dah selamat dibedah dan doktor dah masukkan besi di kedua-dua belah kaki aku, dari pangkal peha hinggalah ke buku lali… Menurut kata nurse yang bertugas di situ, aku tak sedarkan diri hampir 4 hari…

Setelah hampir 20 hari dalam wad ICU dan keadaan aku semakin stabil aku dipindahkan ke wad biasa. Di situ aku semakin buntu dan gelisah tentang masa depan aku… Bagaimana keadaan aku selepas ni? Siapa nak tanggung hidup aku? Takkan aku nak biarkan abah yang dah tua tu menanggung hidup aku?

Aku keluar dari hospital dalam keadaan aku tak mampu duduk pun lagi. Semuanya keluarga aku kena bantu… Dari suap makan, lap badan hinggalah buang air besar dan segala-galanya… Kencing pun dalam botol!

Aku rasa sungguh tidak berguna pada waktu itu… Tak berguna dan tidak berupaya apa pun! Hanya terlantar di katil menangis dan mengenang nasib sambil memikirkan masa depan dan bukan lagi suram, tetapi gelap gelita!
Abah adalah orang yang tidak pernah putus asa untuk melihat aku dapat berjalan semula… Setiap hari dia sentiasa menyuntikkan semangat ke dalam jiwa aku untuk melihat aku mampu bangkit dan berdiri semula walaupun aku tidak pernah nak dengar pun apa yang dia katakan.

Hinggalah pada suatu hari abah memaksa aku duduk atas kerusi roda… Aku enggan pada mulanya, tetapi ada satu ayat yang keluar dari mulut abah yang buat aku tersentak. “Abah dah hilang seorang anak dan abah tak nak hilang seorang lagi… Tak ada apa yang lebih baik dalam dunia ini selain daripada dapat tengok kau berjalan semula!”

Allah… hati aku terdetik… Apa yang dah aku buat? Putus asa hanya kerana aku tidak mampu berjalan semula, sedangkan aku masih bernyawa?

Hari itu aku berusaha untuk duduk di kerusi roda… Abah, kakak dan adik membawa aku pusing-pusing mengambil angin di luar rumah. Aku rasa nyaman melihat alam ciptaan Allah…

Melihat keupayaan aku berada di atas kerusi roda, keyakinan aku kembali semula. Aku mula merasakan aku punya harapan untuk bangkit semula. Aku mula mengikuti terapi di hospital semula…

Segalanya tidak mudah bila doktor mengesahkan bukan mudah untuk aku pulih kerana aku harus menjalani pelbagai pembedahan untuk memastikan aku boleh berjalan semula. Bila tanya doktor berapa kali, tiada jawapan yang tepat. Katanya segalanya bergantung pada keadaan. Namun semua itu tidak akan mematahkan semangat aku sekali lagi kerana kali ini aku telah TEKAD! Biar siapa pun kata mustahil, aku akan tetap kata aku boleh! Aku harus ubah masa depan aku sendiri!

Aku bangkit semula. Semua rawatan di hospital sama ada pembedahan dan fisioterapi aku lakukan. Berbulan aku duduk di hospital. Pembedahan demi pembedahan aku lalui… Setiap hari juga aku tidak pernah putus berdoa meminta Allah ampunkan dosa-dosa aku dan memberi peluang untuk aku berjalan semula. Aku tak minta untuk berlari, cukuplah sekadar untuk aku berjalan melangkah kaki.

Kos perubatan bukannya murah. Puluhan ribu aku habiskan untuk menanggung kos rawatan. Hampir seratus ribu. Dari mana aku dapat semua tu sedangkan aku bukan dari keluarga yang senang. Sumber kewangan aku ketika itu adalah skrip. Setiap hari aku akan buat propsal dan hantar kepada producer untuk aku menjual skrip. Alhamdulillah… Rezeki aku tidak putus waktu itu. Dari 1 skrip ke 1 skrip aku hasilkan dan producer semakin ramai mencari aku untuk mendapatkan skrip.

Hinggalah tahun 2009, bulan Januari selepas pembedahan yang ke-9 kali aku mampu melangkah semula dengan bantuan walking frame. Aku tak dapat gambarkan kegembiraan itu dengan kata-kata walaupun hanya beberapa langkah. Abah adalah orang yang paling gembira. Rasa syukur yang tidak terhingga aku panjatkan ke hadrat Allah… Alhamdulillah, doa aku dimakbulkan oleh Allah…

Kali ini aku yakin bahawa doa aku memang di dengari oleh Allah dan kini ia dimakbulkan. Keyakinan aku untuk berusaha dan berdoa bertambah! Aku semakin yakin aku mampu mengembalikan tahun-tahun yang hilang untuk aku mencapai cita-cita… Cita-cita yang aku rasakan dah lama terpadam…

Akhirnya setelah aku boleh berjalan menggunakan dua tongkat di ketiak tu dan aku rasa semakin stabil, aku membuat keputusan untuk kembali berhijrah ke Kuala Lumpur. Abah berat nak lepaskan aku sebab dia bimbang tiada siapa yang menjaga aku. Tapi aku yakinkan dia bahawa aku dah mampu menjaga diri sendiri dan berdikari. Bukankah itu impiannya, ingin melihat aku kembali hidup seperti biasa…

Berbekalkan duit skrip yang ada, aku kembali ke Kuala Lumpur dan memulakan hidup baru. Sebenarnya aku belum sihat sepenuhnya. Kaki aku masih lagi sakit bila berjalan. Aku tak mampu untuk berjalan jauh pun. 20 ke 30 tapak tu dah rasa berat bagi aku. Namun aku gagahi… Aku kena kuat semangat. Sakit aku tahankan. Setiap hari makan ubat. Pelbagai jenis ubat yang doktor bagi aku telan. Aku masih lagi meneruskan rawatan di salah sebuah hospital di Kuala Lumpur.

Aku semakin rancak menulis skrip dan kemudian aku mendapat pekerjaan sebagai Penerbit Eksekutif di sebuah production house. Aku bekerja dan sambilan aku buat skrip. Alhamdulillah semakin hari semakin banyak tawaran untuk membuat skrip sehingga aku tak menang tangan nak buat. Kesibukan kerja kadang-kala menjadikan aku lupa yang aku masih sakit.

Aku mendapat pengalaman menguruskan production house sewaktu aku bekerja sebagai Penerbit Eksekutif. Hanya beberapa bulan aku bekerja aku mengambil keputusan untuk berhenti kerana mendapat tawaran untuk menjawat jawatan sebagai Pengarah di Uniutama Film Centre, Universiti Utara Malaysia. Aku berhijrah ke sana.

Beberapa bulan bergelar penjawat awam, walaupun aku bergelar Pengarah, aku tidak selesa dan aku rasa itu bukan jiwa aku! Aku ingin kembali ke Kuala Lumpur dan menulis semula. Perasaan untuk meninggalkan UUM semakin kuat apabila aku bertemu dengan ‘tulang rusuk kiri’ aku. Alhamdulillah… Aku rasa kehidupan aku semakin bahagia…

Aku berkahwin pada 5 November 2010! Yeah! Rasa kehidupan aku semakin lengkap. Cuma aku masih belum dapat memenuhi cita-cita aku. Aku masih lagi bertongkat ketika aku berkahwin. Alhamdulillah ada juga wanita yang nak menerima aku walaupun aku cacat dan bertongkat. Dia memang wanita terbaik.

Berkat sokongan dari isteri kesayangan aku berhenti dari UUM dan kembali ke Kuala Lumpur dengan harapan untuk mencapai cita-cita aku bergelar pengarah. Aku rasa sukar sebab walaupun aku dikenali sebagai seorang penulis skrip di dalam industri, peluang untuk aku mengarah amat sukar. Tiada seorang pun producer ingin memberikan aku peluang.

Akhirnya aku menubuhkan production house aku sendiri ZK Creative Production Sdn. Bhd. pada tahun 2011 walaupun aku kurang keyakinan sama ada boleh dapat job untuk menerbit atau pun tidak.

Alhamdulillah, ZKCreative mendapat tawaran job penerbitan yang pertama selepas tidak sampai 3 bulan ia ditubuhkan dari TV3! Menakjubkan! Semenjak itu, kami tidak pernah berhenti menerbitkan pelbagai drama TV. Antaranya Bila Joyah, Masuk TV, Bila Joyah Jadi Jutawan, Bila Joyah Dah Goyah, Bedah VS Joyah, Abah Tak Balik Malam Raya, Cinta Pandang Ke-2, Fifi & Fafai, Terima Kasih Ya Rabb, Misteri Parit Sonto, Dari Singmah Estet Ke Downtown, Bintang Hati Umi dan banyak lagi.

Aku masih meneruskan rawatan aku di salah sebuah hospital di Kuala Lumpur. Pembedahan yang terakhir aku buat adalah pembedahan ke-14 kali. Selepas tu aku minta doktor tangguhkan dulu sebab aku rasa macam dah penat untuk di bedah. Lagi pun aku perlu tumpukan perhatian kepada syarikat.

Aku mula melupakan cita-cita aku untuk menjadi pengarah kerana Allah telah tentukan untuk aku menjadi seorang producer. Aku yakin apa yang ditentukan oleh-Nya itu lebih baik dari apa yang kita nak. Dari production house, kami mula melebarkan sayap ke bidang perniagaan lain. Alhamdullillah… Segalanya berjalan lancar.

Kerisauan di hati timbul apabila isteri aku disahkan mengandung! Aku tak tahu adakah aku mampu menjadi seorang abah dengan tongkat yang ada di tangan? Macam nak dukung anak sedangkan nak angkat berat dan berjalan aku tak larat? Aku semakin bimbang… Nak ke hospital untuk operation, aku rasa tak sanggup dengan kerja yang semakin banyak dan syarikat yang baru nak berkembang… Aku tahankan dulu… Cuba cara lain…

Hinggalah apabila Zikri Kareem cahaya mata buah hati kami lahir, aku mula mengambil CollyBerry Candy Gula-gula Kolagen Terbaik Di Malaysia. Alhamdulillah… Kesakitan pada kaki terutama lutut semakin berkurangan. Masa kemalangan dulu, lutut aku pecah, jadi tulang rawan pada sendi memang rosak. Itu salah satu kesakitan yang aku alami apabila aku berjalan. Alhamdulillah kini aku rasa semakin sihat dan bertenaga. Kandungan kolagen di dalam gula-gula ini membantu mengurangkan kesakitan pada lutut. Tongkat telah berjaya aku lepaskan. Aku kini mampu berjalan sendiri.

Jika dulu, jangankan kata nak berjalan, nak berdiri pun sakit… Tetapi kini aku mampu berjogging setiap hari mengelilingi Tasik Permaisuri dua pusingan setiap hari. Terima kasih CollyBerry Candy… Alhamdulillah… Syukur…

Ketakutan aku untuk menjadi seorang abah kini terpadam sama sekali. Aku mampu mendukung dan bermain kejar-kejar dengan Zikri Kareem yang semakin membesar.

Aku berbangga dan sangat bahagia. Aku semakin faham bahawa Allah tidak pernah berlaku zalim kepada hamba-Nya… Apatah lagi melupakan hamba-Nya… Dia menguji aku dengan seberat-berat ujian dan Dia juga yang memberikan aku kebahagiaan.

Syarikat kami semakin berkembang maju. ZKCreative berjaya menerbitkan 40 buah drama dalam masa 4 tahun untuk TV3, TV9, Astro dan RTM. Alhamdulillah… Bertambah manis lagi kejayaan kami apabila kami berjaya menang 5 anugerah dalam Anugerah Lawak Warna 2014. Sujud syukur!

Tujuan aku bercerita ini adalah untuk menjadikan cerita ini sebagai inspirasi kepada rakan-rakan yang lain bahawa seberat mana pun ujian yang kita terima, kita pasti akan berjaya jika kita berusaha kerana Allah tidak akan mensia-siakan usaha kita. Jika Dia tidak meletakkan kita di tempat yang kita ingin, dia akan meletakkan kita di tempat yang lebih baik dari apa yang kita inginkan.

Terima kasih kepada abah yang tidak pernah berputus asa untuk melihat anakmu ini bangkit semula. Kepada isteriku Erda Akir yang sentiasa menyokong apa yang aku lakukan… Kepada ahli keluarga dan rakan-rakan yang sentiasa menyokong dan membantu, terima kasih aku ucapkan…

Kehidupan kita tidak akan berhenti selagi nafas kita masih belum berhenti, selagi itulah sinar dan peluang kejayaan masih ada…

Zaini Kosnin
Like Page Zaini Kosnin & Follow IG @zainikosnin

LIKE dan FOLLOW Vocket di Facebook serta Instagram


‘Kebanyakan Gambar Diambil Dari Dalam Kereta’- Jurugambar Ini Rakam Kesunyian Ibu Kota Ketika PKP

Situasi COVID-19 dan perintah kawalan pergerakan yang dilaksanakan sejak pertengahan Mac lalu nyata mengubah pemandangan dan suasana dalam negara kita.

Antara yang paling terkesan sudah pastinya ibu kota Kuala Lumpur. Bukan sahaja kedai-kedai dan pejabat terpaksa ditutup namun penghuni kota yang suatu ketika dahulu ‘tidak pernah tidur’ ini juga seakan terkesan dengan pelbagai sekatan.

Namun cabaran yang dialami ketika situasi PKP ini tidak menjadi halangan buat Raihan Talib atau nama sebenarnya Raihan bin Mohammed @ Talib, 47 tahun yang berjaya mengambil kesempatan untuk merakam kesunyian ibu kota ketika melakukan perkhidmatan penghantaran di sekitar Lembah Klang.

Koleksi gambar-gambar sekitar ibu kota yang lengang sebelum ini yang dikongsikan di Facebook miliknya mula mendapat perhatian netizen dan juga media-media tempatan yang rata-rata mengagumi hasil kerjanya.

Bercerita kepada Vocket, Raihan yang sebelum ini bekerja sebagai jurugambar mendedahkan kebanyakan gambar-gambar tersebut diambil melalui dari dalam keretanya ketika melakukan kerja-kerja penghantaran sekitar ibu kota.

“Kalau boleh memang nak bawak kelengkapan kamera tapi bagi saya tak berapa sesuai sebab takut nanti mungkin akan menganggu kerja-kerja penghantaran.

“Jadi dengan apa yang ada saya nekad dan cuba utk mendapatkan gambar yangg bermain difikiran saya dan kebanyakan gambar seperti dilihat kebanyakannya diambil dari dalam kereta,” katanya ketika dihubungi Vocket.

Walaupun hanya menggunakan kamera telefon pintarnya, namun Raihan menjelaskan dia masih lagi melakukan suntingan menggunakan aplikasi Lightroom.

Beliau bagaimanapun menjelaskan hanya sedikit sahaja penambahbaikan dilakukan bagi mengekalkan keaslian gambar-gambar yang telah diambilnya sebelum itu.

“Untuk kekal kan originality saya hanya buat minor adjustment on brightness, contrast dan colour.

“Dan sedikit adjustment on distortion line…sbab gambar landscape ni kena check juga distortion,” jelasnya.

Kepada anda yang masih belum melihat perkongsian asal yang dibuat beliau di Facebook sebelum ini bolehlah melihat kesemua 26 gambar sekitar ibu kota yang mungkin boleh menjadi kenangan berharga bagaimana Kuala Lumpur menjadi sunyi dan lengan tanpa pengunjung di pautan di bawah.

Lihat juga perkongsian daripada jurugambar ini yang berjaya merakam detik manis pasangan ini yang berkahwin ketika PKP dengan hanya menggunakan masa yang terhad. Baca mengenainya di pautan di bawah.

Cuma Perlu Waktu Yang Singkat, Jurugambar Ini Kongsi Gambar ‘Memorable’ Pengantin #NikahPKP

Jurugambar Ini Serlahkan Kreativiti Tangkap Gambar Gunakan FaceTime Menerusi Sesi ‘Photoshoot Online’


Kebenaran Disebalik Gambar Budak Syria Pegang Tangan Ibunya Yang Terputus

Semalam penuh di timeline  saya berkenaan gambar seorang budak yang memegang tangan ibunya yang putus akibat perperangan di Syria. Penulisan yang sama bagi setiap page yang kongsi gambar ini iaitu,

“Satu gambar realiti dari Aleppo, Syria. Seorang kanak-kanak terselamat dari pengeboman oleh tentera Bashar Assad laknatullah di rumahnya. Ibu, ayah dan adik beradiknya semua meninggal dalam tragedi tersebut. Dengan perlahan dia keluar dari rumah sambil membawa TANGAN IBUNYA YANG TERPUTUS. Mohon kepada Allah agar dia tidak menjadi mangsa seterusnya. AMIN.”

Cliche. Merasakan gambar ini saya pernah lihat sebelum ini, saya membuat sedikit carian di Google. Ternyata semua ini adalah PALSU atau FAKE. Gambar ini mungkin mereka ambil di laman Pinterest ini.

Kemusykilan saya yang pertama ialah kenapa budak tu makan tangan mak dia? Kemudiannya kenapa background tempat budak tu berdiri tak nampak macam sisa bangunan runtuh pun? Kenapa budak tu tak ada langsung debu kesan runtuhan dari rumahnya?

Jadi ini semua adalah rekaan mereka yang tidak bertanggungjawab yang menagih share, likes dan sebutan ‘Amin’. Mungkin mereka mahukan trafik ke laman Facebook mereka tapi bukan dengan cara ini. Ramai yang kongsi gambar ini di akaun Facebook mereka termasuklah page Ustaz Abdullah Khairi (bukan page rasmi Ustaz Abdullah Khairi) dengan 13 ribu share dan page Wan Muhammad Faiz dengan 1.7 ribu share.

Saya harap admin di dua laman ini dapat remove posting berkenaan kerana ianya menimbulkan kekeliruan buat pembaca di Facebook. Jangan kata saya tidak sensitif dengan apa yang berlaku di Syria. Ada cara yang lebih baik untuk kita create awareness  tentang apa yang terjadi di Syria. Kita sebagai manusia tak terlepas daripada membuat kesilapan.

Jadi, saya harap selepas ni kita tidak kongsi secara melulu perkara-perkara seperti ini. Mungkin boleh buat kajian dahulu sebelum kita kongsi di FB. Berhati-hati ya? Kalau kongsi video Faizal Tahir menyanyi untuk anak-anak Syria ini pun ok. Respect pada Faizal Tahir. #PrayForSyria #PrayForTheWorld


Netizen Mula Kemas Beg, Ismail Sabri Beri Bayangan ‘Masa Untuk Rentas Negeri Sudah Hampir’

Antara dugaan yang paling pedih untuk dilakui sepanjang hampir dua tahun COVID-19 menyerang Malaysia adalah kita diminta untuk kekal duduk di rumah dan dilarang untuk merentas negeri. Nikmat yang ditarik lama ini telah meninggalkan kita dengan rasa sayu dan sedih apabila terdapat beberapa perayaan yang terpaksa kita lalui sendirian tanpa ibu bapa di sisi.

Namun, sejak negara sudah mencapai tahap peratusan vaksinasi yang tinggi. Akhirnya ada sinar di hujung lorong bagi orang-orang yang bersabar.

Semalam, melalui ciapan ringkas Mohd Redzuan Abdul Manap, wartawan dan editor, difahamkan bahawa Perdana Menteri Datuk Seri Ismail Sabri menyatakan bahawa masa untuk rakyat Malaysia rentas negeri dan pulang ke kampung semakin hampir.

Rentas Negeri & Vaksinasi 90% populasi Dewasa

“Saya percaya masa untuk rentas negeri sudah hampir. Saya akan immediately umum kebenaran rentas negeri apabila sampai 90 peratus”: PM Ismail Sabri

— Mohd Redzuan Abdul Manap (@redzuanNewsMPB) October 3, 2021

“Saya percaya masa untuk rentas negeri sudah hampir. Saya akan immediately umum kebenaran rentas negeri apabila sampai 90 peratus,” katanya seperti yang dilaporkan oleh Redzuan.

Ciapan tersebut mendapat reaksi positif dari netizen dengan kebanyakkan daripada mereka sudah bersiap-siap untuk mengemas beg dan bersedia untuk pulang kampung. Sebahagian pula menyatakan bahawa mereka hampir dua tahun tidak bersemuka dengan ibu bapa yang tinggal di negeri lain.

Aku dah kena start pack barang nak pi jb

Malam tu jugak pack barang start engine kereta then hohoho balik kampung 😂 https://t.co/WsomsViGhR

— Farah Nurfathin⁷🏴 (@imFNF92) October 3, 2021

Dah pasang lagu raya 😚 https://t.co/GLRZIFZUAi

— B A L Q I S (@noorbalqiez) October 3, 2021

Terdahulu, Menteri Kesihatan Khairy Jamaluddin menyatakan negara kini mencatatkan peningkatan dengan 86.8 peratus populasi dewasa telah melengkapkan vaksinasi mereka. Menerusi perkongsian di Twitternya, Khairy menjelaskan, hanya empat peratus lagi diperlukan bagi menarik semula larangan rentas negeri.

“Dengan lebih banyak kelonggaran yang diberikan, pastinya aktiviti berkumpulan akan dilakukan. Sehubungan itu, setiap rakyat Malaysia perlu bertanggungjawab terhadap tindakan masing-masing.

“Mereka yang mengalami simptom perlu segera mendapat dan melakukan ujian saringan melalui kit kendiri. Sekiranya didapati positif, segera lakukan proses isolasi,” katanya seperti yang dilaporkan oleh Sinar Harian.

Dengan perkembangan positif ini dan kebenaran rentas negeri yang bakal diberikan. Diharapkan semua rakyat Malaysia terus menjaga diri bagi memastikan usaha kita selama ini dalam melawan COVID-19 tidak disia-siakan.

Terdahulu, dua pasangannyang popular di Instagram telah dipanggil oleh pihak polis akibat didakwa merentas negeri untuk berbulan madu. Klik pautan di bawah untuk membaca.

Rentas Negeri Untuk Bulan Madu, Pasangan ‘Instafamous’ Ini Dipanggil Pihak Polis

Rentas Negeri Ketika Aidilfitri, Polis Akan ‘Singgah’ Rumah Banyak Kereta

Influencer Kembali Jadi Buah Mulut Netizen, Kali Ini Kerana Konten ‘Alasan Rentas Negeri’


‘Keberanian Zaman’, 10 Perkara Perlu Kita Ada Untuk Mengubah Masa Hadapan

Senaskhah nota tentang keberanian zaman di dalam beg selempang.

Semalam aku berjaya mengurangkan tidur apabila bangun pada jam 3.30 pagi. Menurut saintis Barat, kita harus tidur 8 jam sehari. Akan tetapi, Allah memerintahkan kepada orang yang berselimut (al-Muzzammil) supaya bangun malam kecuali sedikit. Maka, aku cuba tidur selama 4 jam sahaja sehari. Cuma hari ini aku terlewat tidur, dan bangun sekitar jam 6.00 pagi.

Pada siangnya, aku menyemak prestasi minisite dan iklan di Google AdWords. Nampaknya ada peningkatan klik – justru pertambahan kos – tetapi ke mana audiens itu pergi? Demikian aku bertanya diri. Apakah kerana copywriting? Apakah kerana call to action? Baiklah, mungkin perlu tukar ayat.

Tidak semena-mena, telefon aku berbunyi. Ada notifikasi komen di Facebook. Cepat-cepat aku melihatnya. Oh, daripada Cik Puan Fatin Zakaria! Beliau seorang terapis di Orked Spa, anak syarikat ABS Beauty. Komen beliau di gambar yang aku muat naik tentang UBS, “Tuan, UBS stands for?” Amboi, speaking English!

Komen yang comel daripada Puan Ainon Mohd, Pengerusi ABS.
Aku jawab dengan Bahasa dan Budaya Melayu Tinggi (BBMT), “Cik Puan Fatin, terima kasih kerana bertanya. UBS ialah Usahawan Budak Sekolah Malaysia, membawakan pendidikan keusahawanan seawal usia sekolah.”

Kelihatan beliau berminat, aku lanjutkan, “Kami melakukan keberanian zaman.”

Istilah yang langka itu mencetuskan pertanyaan, “Apa itu keberanian zaman?”

Aku jawab, “Saya akan tulis sesuatu tentang tajuk ini.” Maka untuk Cik Puan Fatin dan saudara-saudara dalam kemanusiaan, inilah pemahaman aku tentang keberanian zaman.

Tuan Mohammad Khairullah Mohd Zainudin, Pengasas UBS memberikan pembayang. Menurut beliau, keberanian zaman ertinya The Initiator – orang yang memulakan suatu usaha yang belum pernah diusahakan.

Jelas sekali pembayang itu tidak cukup. Penjelasan yang lengkap tetapi ringkas diperlukan. Aku campak telefon Xiaomi Redmi 1S yang sudah terkopek catnya ke atas tilam. MacBook Air terpakai juga menjadi mangsa rebahan di atas tilam walaupun panas di bawahnya. Tidak apa-apa, sekejap sahaja. Demikian aku menyedapkan hati.

Aku keluarkan senaskhah nota daripada beg selempang. Ke mana pun aku pergi, jarang-jarang aku tinggalkan beg itu. Semenjak dua bulan yang lalu, nota ilmiah itu tersimpan di dalam beg sehingga koyak hujungnya. Nota itu bertajuk “Keberanian Zaman” ditulis oleh Tuan Ahmad Naim Jaafar, Pengasas Foresight Academy.

Kipas berpusing laju, tetapi aku masih berpeluh. Nota itu aku tatap dan selak. Teringat aku semasa melanjutkan pengajian sarjana dua tahun lalu. Membaca dan mengulas artikel adalah tugas wajib setiap minggu. Terutamanya dalam tajuk inovasi, aku melihat banyak inovasi pada zaman tertentu, dan keruntuhannya selepas beberapa lama.

Kitaran hayat organisasi adalah perkara biasa, tetapi tidak semestinya berlaku sedemikian. Ada organisasi yang hampir mati, dan tiba-tiba berinovasi menjadi sesuatu yang lain. Inovasi itu merupakan terjemahan keberanian zaman, menurut aku. Tanpa pemimpin perubahan yang berani pada zamannya, tentulah inovasi tidak berlaku.

Keberanian zaman bukan istilah baru. Buya Hamka (1908 – 1981) ada menyebut tentang keberanian zaman. Menurut beliau, anak muda yang membawakan perubahan adalah orang yang melalui keberanian zaman.

Dengan kata lain, mereka berani melakukan sesuatu yang benar, penting dan berwawasan besar sebelum mereka benar-benar dewasa. Mereka berani memulakan sesuatu yang baru (initiate something new) tanpa menunggu semua perkara menjadi sempurna. Merekalah pemberani pada zaman mereka.

Justru, apa syarat menjadi pemimpin perubahan? Apakah pengerasnya? Daripada nota itu, aku dapat senaraikan sekurang-kurangnya 10 ciri yang mesti ada di dalam diri seseorang yang berhasrat melakukan keberanian zaman.

Menurut penulis, membawa perubahan adalah fitrah anak muda. Oleh itu, anak muda yang selesa memeta masa hadapan mengikut versi realiti sendiri berpotensi melakukan keberanian zaman.

Menurut penulis, anak muda perlu mendepani gelombang dasar laut (groundswell) dengan membawakan semangat zaman (zeitgeist) untuk generasinya dalam apa jua bidang kehidupan.

Menurut penulis, anak muda yang memperolehi ilmu perlu mengaplikasikannya supaya mereka bebas membina keupayaan diri secara mapan.

Menurut penulis, anak muda perlu bebas membina potensi tanpa keterikatan kepada faktor luaran, contohnya tekanan ekonomi. Kebebasan itu membolehkan anak muda mempertingkatkan ilmu bagi mencipta nilai untuk lebih ramai orang.

Menurut penulis, ramai anak muda yang mahu membuat perubahan jikalau mereka diiktiraf dengan anugerah ataupun dilantik memegang jawatan tinggi. Namun, impak perubahan tidak memerlukan input dan belanjawan besar, sebaliknya anak muda perlu jujur dalam usaha menyelesaikan masalah dengan perubahan yang dipimpinnya itu.

Menurut penulis, anak muda perlu berusaha membina keupayaan diri pada tahap premium supaya dapat menyumbangkan penyelesaiannya dan diterima oleh orang lain walaupun tiada sokongan orang atasan.

Menurut penulis, ada dua jenis manusia iaitu reasonable dan unreasonable. Orang yang reasonable menyesuaikan diri dengan persekitaran dan dia selesa berubah di dalam persekitaran itu. Orang yang unreasonable pula mahu persekitarannya yang berubah mengikut apa yang dipercayainya dan akhirnya persekitarannya itu dapat diubah juga. Justru anak muda yang memimpin perubahan adalah unreasonable.

Menurut penulis, cara melahirkan pencipta perubahan adalah dengan budaya membaca yang tegar. Hal ini kerana buku adalah pintu kepada dunia yang tidak dapat diimaginasikan dengan pandangan mata sahaja. Dengan membaca idea dan gagasan yang besar, seseorang anak muda dapat membina keyakinan bahawa dialah yang perlu membawakan perubahan untuk tanah airnya.

Menurut penulis, sebelum ini banyak penyelesaian dicari menggunakan pemikiran kritis (critical thinking). Pun begitu, bagi mendapatkan sudut pandang baru yang unik dan disruptif, alat fikir Design Thinking perlu digunakan oleh anak muda yang memimpin perubahan.

Menurut penulis, apabila seseorang anak muda berhadapan dengan tekanan dan kesusahan di depan mata, pada masa itu dia tiada pilihan selain menyelesaikan masalah itu dengan tangan sendiri. Itulah titik tolak yang membawa anak muda itu daripada iltizam kepada komitmen, seterusnya mengundang jiwa, rasa dan fikir orang lain yang mahu ikut serta dalam perjuangannya. Demikianlah tercetusnya karisma diri, sebagaimana ucapan Mahatma Gandhi:

“Apabila seseorang telah membuat keputusan tentang apa yang betul dan bermanfaat, orang-orang yang diperlukan beserta segala sumbernya akan hadir kepadanya, kerana mereka tertarik kepada perjuangan itu, bukan kepada orangnya.”

Aku melipat kembali nota itu dan mengambil sehelai kertas kosong buat mencatat. Eh, rupa-rupanya tidak kosong! Ini kanvas pemimpin perubahan atau Changemaker Canvas. Tidak seperti Business Model Canvas (BMC), kanvas ciptaan Tuan Ahmad Naim Jaafar ini ada 12 petak merangkumi masalah, manifesto, orang dan pelaksanaan.

Dan kanvas ini tidak kosong, sebaliknya sudah diconteng oleh tim UBS semasa aku belum menyertai mereka. Barangsiapa yang dapat memenuhkan kanvas ini, maka dia dapat memulakan sebuah keberanian zaman. Tinggal lagi hipotesisnya diuji dan disahihkan.

Aku bertambah yakin bahawa UBS akan mencetuskan semangat zaman untuk generasi ini. Dan nota keberanian zaman itu aku simpan semula di dalam beg selempang. Minggu depan aku mahu bertapa di Foresight lagi.